cyanic-selkie/wikianc huggingface dataset:
സിനിമ മുഖവും മുഖംമൂടിയും
ഉള്ളടക്കം
താരപദവി, ലിംഗ രാഷ്ട്രീയം, ദേശവും ദേശീയതയും, നവമാധ്യമങ്ങളും സിനിമയും, ന്യൂ ജനറേഷൻ സിനിമ, ബോളിവുഡ് സിനിമ, തമിഴ് ജനപ്രിയ സിനിമ, കീഴാള രാഷ്ട്രീയം മുതലായ നിരവധി വിഷയങ്ങൾ പുസ്‌തകം ചർച്ച ചെയ്യുന്നു. ദിലീപ്, വിജയ്, സുകുമാരി എന്നീ താരങ്ങളെ അടിസ്ഥാനമാക്കിയുള്ള പഠനം ഈ ഗ്രന്ഥത്തിലുണ്ട്. വിജയ് സിനിമകളെ, തൊണ്ണൂറുകളിൽ ഇറങ്ങിയവ - രണ്ടായിരത്തിനുശേഷം ഇറങ്ങിയവ എന്നിങ്ങനെ സൂക്ഷ്‌മമായി പരിശോധിക്കുന്നു. മുംബൈ പൊലീസിനെക്കുറിച്ചുള്ള പഠനത്തിൽ ആ സിനിമ മറ്റു കുറ്റാന്വേഷണ സിനിമകളിൽനിന്ന് എങ്ങനെ വ്യത്യസ്‌തമാകുന്നുവെന്നാണ് അന്വേഷിക്കുന്നത്. ആൺകോയ്‌മ അധികാരങ്ങൾ കുടുംബത്തെയും ലൈംഗികതയെയും എപ്രകാരമാണ് കണ്ടിരുന്നതെന്ന് ഇവൻ മേഘരൂപൻ, ഒഴിമുറി എന്നീ ചലച്ചിത്രങ്ങളെ ആസ്‌പദമാക്കി പഠന വിധേയമാക്കുന്നു. സിദ്ധാർഥ്‌ ശിവയുടെ ഐൻ എന്ന ചിത്രത്തെ ആസ്‌പദമാക്കി മുസ്ലിം സ്വത്വത്തിന്റെ സംഘർഷങ്ങൾ വിശകലനം ചെയ്യുന്നു. ലെനിൻ രാജേന്ദ്രൻ സാഹിത്യകൃതികളെ ആസ്‌പദമാക്കി സംവിധാനംചെയ്‌ത ചലച്ചിത്രങ്ങളെ സമകാലിക സാംസ്‌കാരിക പരിസരത്തിൽ വായിക്കാനുള്ള ശ്രമങ്ങളാണ് അനുവർത്തനങ്ങളുടെ സമകാലീന വായന എന്ന ലേഖനത്തിൽ നടത്തിയിരിക്കുന്നത്.
അവലംബം
വർഗ്ഗം:ചലച്ചിത്രഗ്രന്ഥങ്ങൾ വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ വർഗ്ഗം:മികച്ച ചലച്ചിത്രഗ്രന്ഥത്തിനുള്ള സംസ്ഥാന പുരസ്കാരം നേടിയ ഗ്രന്ഥങ്ങൾ
കാമിനാന്റെസ്
ബ്ലെന്റർ അനിമേഷൻ സോഫ്റ്റ്‌വെയർ ഉപയോഗിച്ച് പുറത്തിറക്കിയ ഒരു കൂട്ടം സ്വതന്ത്ര അനിമേഷൻ ഹ്രസ്വചിത്രങ്ങൾ ആണു കാമിനാന്റെസ്. ഇതുവരെ ഈ ശ്രേണിയിൽ 3 ചിത്രങ്ങൾ പുറത്തിറങ്ങി. അന്റിസ് പർവതനിരയിലൂടെ നടക്കുക എന്നതാണു പേരിനർത്ഥം. ചക് ജോൺസിന്റെ കാർട്ടൂണുകളെ അവലംബിച്ച് പൂർണ്ണമായും സ്വതന്ത്രസോഫ്റ്റുവെയറുകൾ ഉപയോഗിച്ചാണു നിർമ്മിച്ചിരിക്കുന്നത്. പാറ്റഗോണിയയിലെ ഒരു ലാമയ്ക്ക് (Llama) അഭിമുഖീകരിക്കേണ്ട വിഷമങ്ങളാണു ചിത്രത്തിനാധാരം.
ഹ്രസ്വചിത്രങ്ങൾ
വർഗ്ഗം:സ്വതന്ത്ര ചലച്ചിത്ര സംരംഭങ്ങൾ വർഗ്ഗം:അനിമേഷനുകൾ
അങ്കര
പശ്ചിമഘട്ടവനങ്ങളിലും അല്ലാതെയും സാധാരണമായി കാണുന്ന ഒരു കുറ്റിചെടിയാണ് അങ്കര. ഒരു നിത്യ ഹരിത ചെടിയാണ് ഇത്. മൂന്നു മീറ്റർ ഉയരത്തിൽ വളരും. ശാഖകൾ കുറവാണ്. കടും പച്ചനിറത്തിലുള്ള ഇലകൾക്ക് 23-30 സെ .മി വരെ നീളം ഉണ്ടാകും. ആനമയക്കി, ആനവണങ്ങി, കട്ടൻപ്ലാവ്, ചൊറിയണം, ആനവിരട്ടി, ആനച്ചൊറിയൻ എന്നീ പേരുകളിലും അറിയപ്പെടുന്നു. ദേഹത്ത് സ്പർശിച്ചാൽ ചൊറിച്ചിൽ അനുഭവപ്പെടുമെന്ന പ്രത്യേകതയുണ്ട്. ദൈർഘ്യമുള്ള പനിവന്നാൽ ഇതിന്റെ വേരിന്റെ നീര് നൽകാറുണ്ട്.
മറ്റു ഭാഷകളിലെ പേരുകൾ
Devil Nettle, Elephant Nettle, Fever Nettle,
ആന്ധ്രാപ്രദേശ്‌ മുഖ്യമന്ത്രിമാരുടെ പട്ടിക
1956-ൽ, ഹൈദരാബാദ് സംസ്ഥാനത്തിന്റെ ഭാഗമായിരുന്ന ഗുൽബർഗ്, ഔറംഗബാദ് എന്നീ ഡിവിഷനുകൾ യഥാക്രമം അന്ന് നിലവിലുണ്ടായിരുന്ന മൈസൂർ, ബോംബെ എന്നീ സംസ്ഥാനങ്ങളോടു കൂട്ടിച്ചേർത്തമ്പോൾ, അവശേഷിച്ച ഭാഗമായിരുന്ന തെലങ്കാനയെ അന്നത്തെ ആന്ധ്രാ സംസ്ഥാനത്തോടു കൂട്ടിച്ചേർത്താണ് ആന്ധ്രാപ്രദേശ് സംസ്ഥാനം രൂപീകൃതമായത്.
2014 ജൂൺ 2-ന്, തെലങ്കാനയെ ആന്ധ്രാപ്രദേശിൽ വേർപ്പെടുത്തി ഇരുപത്തിയൊമ്പതാമത്തെ ഇന്ത്യൻ സംസ്ഥാനമാക്കി മാറ്റി. 2014 ജൂൺ 8 മുതൽ, അവശിഷ്ട ആന്ധ്രാപ്രദേശിന്റെ മുഖ്യമന്ത്രിയായി എൻ. ചന്ദ്രബാബു നായിഡു സ്ഥാനമേറ്റെടുത്തു. 1956-ൽ, ആന്ധ്രാപ്രദേശ് രൂപംകൊണ്ടതിനുശേഷം സംസ്ഥാനത്തെ മുഖ്യമന്ത്രിമാരായി ചുമതലയേറ്റവരുടെ സമ്പൂർണ്ണ പട്ടികയാണിത്.
മലബാർ കുരുമുളക്
മലബാർ മേഖലയിൽ കൃഷി ചെയ്യുന്ന ഒരു പരമ്പരാഗത കുരമുളക് ഇനമാണ് മലബാർ കുരുമുളക്'. അടുത്തകാലത്തായി ഭൗമസൂചിക സ്ഥാനം ലഭിച്ച ഒരു പ്രത്യേക സുഗന്ധദ്രവ്യമാണിത്. സ്പൈസസ് ബോർഡ് ഓഫ് ഇന്ത്യയാണ് ഈ പദവി നിൽകുന്നത്. ഒരു പ്രത്യേക വ്യാവസായിക ഉൽപ്പന്നത്തിന്, അതിന്റെ ദേശപരമായ സവിശേഷതകളാലോ, ഭൂമിശാസ്ത്രപരമായ പ്രത്യേകതകളാലോ, പരമ്പരഗതമായ മേന്മയാലോ ലഭ്യമാകുന്ന പദവിയ്ക്കാണ് ഭൂപ്രദേശസൂചകം അല്ലെങ്കിൽ ഭൂമിശാസ്ത്രസൂചകോൽപന്നങ്ങൾ (Geographical Indications of Goods) എന്നു പറയുന്നത്. മികച്ച ഗുണനിലവാരവും തനിമയുമുള്ള ഉൽ‌പ്പന്നങ്ങൾക്കാണ് പ്രദേശത്തിൻറെ പേരിൽ ഇത്തരം അംഗീകാരം നൽകുന്നത്. ഈ ഇനത്തിൽ അംഗീകാരം ലഭിച്ച ഒരു ഉൽപന്നമാണ് മലബാർ കുരുമുളക്
ഈ രജിസ്റ്റ്രേഷനു ശേഷം മറ്റുള്ള സ്ഥലത്തു നിന്നും ഇതേ പേരിൽ വ്യാപാരം പാടില്ല. കുരുമുളക് കേരളത്തിന്റെ എല്ലായിടത്തിലും ഉണ്ടായിരുന്ന കാലമുണ്ടായിരുന്നു. ഇന്ന് ഇത് കൂടുതലായും മലബാർ പ്രദേശങ്ങളിലും ഇടുക്കി വയനാടു് ജില്ലകളിലും കേന്ദ്രീകരിച്ചിരിക്കുന്നു.
പേരിനു പിന്നിൽ
എന്നിരുന്നാലും മലബാർ കുരുമുളകും തലശ്ശേരിക്കുരുമുളകും അതിന്റെ ചരിത്രപരമായകാരണങ്ങൾകൊണ്ടും അതു പാകപ്പെടുത്തുന്ന രീതി അനുസരിച്ചും ഏറ്റവും നല്ലത് എന്ന് കരുതുന്നു. ഇങ്ങനെ ചെയ്യുന്ന രീതിക്ക് ഗാർബ്ൾഡ് എന്നു വിളിക്കുന്നു. ഇന്ത്യക്കു സ്വാതന്ത്യം ലഭിക്കുന്നതിനു മുൻപ് ഈ രീതി കോഴിക്കോടു മാത്രമേ ഉണ്ടായിരുന്നുള്ളു എന്നതിനാൽ ഇതി മലബാർ പെപ്പർ എന്ന പേരു വീണു
അവലംബം
വർഗ്ഗം:കേരളത്തിലെ ഭൂപ്രദേശസൂചികകൾ വർഗ്ഗം:കാർഷികകേരളം വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
ലോറ ജാനർ-ക്ലോസ്‌നർ
ഒരു ബ്രിട്ടീഷ് റബ്ബിയാണ് ലോറ നവോമി ജാനർ-ക്ലോസ്‌നർ (ഹീബ്രു: לוֹרָה ג׳אָנֶר-קלְוֹזנֶר, ജനനം 1 ഓഗസ്റ്റ് 1963) കൂടാതെ 2011 മുതൽ 2020 വരെ യഹൂദമതത്തെ നവീകരിക്കുന്നതിനുള്ള ഉദ്‌ഘാടനപരമായ സീനിയർ റബ്ബായി സേവനമനുഷ്ഠിച്ച വികസന പരിശീലകയുമാണ്. കേംബ്രിഡ്ജ് സർവ്വകലാശാലയിൽ ദൈവശാസ്ത്രം പഠിക്കുന്നതിന് മുമ്പ് ജാനർ-ക്ലോസ്നർ ലണ്ടനിൽ വളർന്നു. 1985-ൽ ഇസ്രായേലിലേക്ക് മാറി 15 വർഷത്തോളം ജറുസലേമിൽ താമസിച്ചു. അവർ 1999-ൽ ബ്രിട്ടനിലേക്ക് മടങ്ങി, ലിയോ ബെക്ക് കോളേജിൽ നിയമിതയായി. 2011 വരെ അലിത്ത് സിനഗോഗിൽ (നോർത്ത് വെസ്റ്റേൺ റിഫോം സിനഗോഗ്) റബ്ബിയായി സേവനമനുഷ്ഠിച്ചു. 2022 ഏപ്രിൽ മുതൽ തെക്ക്-കിഴക്കൻ ലണ്ടനിലെ ബ്രോംലി റിഫോം സിനഗോഗിൽ റബ്ബായി സേവനമനുഷ്ഠിക്കും.
ആദ്യകാല ജീവിതവും വിദ്യാഭ്യാസവും
ജാനർ-ക്ലോസ്നർ വടക്കൻ ലണ്ടനിൽ വളർന്നു, സൗത്ത് ഹാംപ്സ്റ്റെഡ് ഹൈസ്കൂളിൽ ചേർന്നു. ചെറുപ്പത്തിൽ, ജാനർ-ക്ലോസ്‌നർ വാരാന്ത്യങ്ങളിൽ അവളുടെ പിതാവ് ഗ്രെവിൽ ജാനറിനൊപ്പം ഒരു ക്യുസിയും പിന്നീട് ലേബർ പാർലമെന്റ് അംഗവുമായിരുന്ന് മണ്ഡല ശസ്ത്രക്രിയകൾക്ക് പതിവായി യാത്ര ചെയ്തു. ജാനർ-ക്ലോസ്നറുടെ അമ്മാവൻ, ഗ്രേറ്റ് ബ്രിട്ടനിലെ എമറിറ്റസ് ചീഫ് റബ്ബി, സർ ഇസ്രായേൽ ബ്രോഡി, അവളുടെ വളർച്ചയിൽ അഗാധമായ സ്വാധീനം ചെലുത്തി. മാനസികാരോഗ്യ പ്രചാരകയായ മരിയോൺ ജാനർ ഒബിഇയും ബാരിസ്റ്ററായ ഡാനിയൽ ജാനർ ക്യുസിയുമാണ് അവളുടെ സഹോദരങ്ങൾ.
പുറംകണ്ണികൾ
വർഗ്ഗം:1963-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
വി. കുട്ടിക്കൃഷ്ണൻ നായർ
കേരളത്തിലെ ഒരു സോഷ്യലിസ്റ്റ് പ്രവർത്തകനും മുൻ നിയമസഭാംഗവുമായിരുന്നു '''വി. കുട്ടിക്കൃഷ്ണൻ നായർ'''. കുന്ദമംഗലം നിയമസഭാമണ്ഡലത്തിൽ നിന്നും എസ്.എസ്.പി. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. 1922-ൽ ജനിച്ച ഇദ്ദേഹത്തിന് അഞ്ച് ആണ്മക്കളും ഒരു മകളുമാണുണ്ടായിരുന്നത്. സ്വാതന്ത്ര്യസമര രംഗത്ത് സജീവമായിരുന്ന ഇദ്ദേഹം ഒരു ചെറിയ കാലത്തെ അധ്യാപനവൃത്തിക്കും സൈനികവൃത്തിയ്ക്കും ശേഷമാണ് പൊതുരംഗത്ത് സജീവമായത്. 1948വരെ ഇന്ത്യൻ നാഷണൽ കോൺഗ്രസ് പ്രവർത്തകനായ അദ്ദേഹം ആദ്യം ഐ.എസ്.പിയിലും പിന്നീട് എസ്.എസ്.പി.യിലും പ്രവർത്തിച്ചിരുന്നു. എസ്.എസ്.പിയുടെ കോഴിക്കോട് ജില്ലാക്കമ്മിറ്റിയംഗം, സംസ്ഥാനക്കമിറ്റിയംഗം എന്നീ നിലകളിൽ പ്രവർത്തിച്ചിരുന്ന അദ്ദേഹം കിസാൻ പഞ്ചായത്തിന്റെ സംസ്ഥാൻ കമ്മിറ്റിയംഗവുമായിരുന്നു. കുന്ദമംഗലം ഗ്രാമപഞ്ചായത്ത് പ്രസിഡന്റ്, ഹൗസ് കമ്മിറ്റി (1969-70) ചെയർമാൻ എന്നീ പദവികളും വഹിച്ചിരുന്നു.
മിഴാവ് നമ്പ്യാർ
ചാക്യാർ കൂത്തിനു മിഴാവ് വായിക്കുന്ന അമ്പലവാസി വിഭാഗമാണ് മിഴാവ് നമ്പ്യാർ. പാലക്കാട്‌ ജില്ലയിലാണ് മിഴാവ് നമ്പ്യാർ വിഭാഗക്കാർ കൂടുതൽ ആയി ഉള്ളത്. പലപ്പോഴും നായർ സമുദായത്തിലെ നമ്പ്യാർ ഉപജാതിയുമായി ഇവരെ തെറ്റിദ്ധരിക്കപ്പെടാറുണ്ട്. ഒരു പക്ഷേ വാദ്യകലയുമായി ബന്ധപ്പെട്ട ഒരു നായർ വിഭാഗം പില്കാലത്ത് അമ്പലവാസികൾ ആയി മാറിയതാകാനും ഇടയുണ്ട്. കുഞ്ചൻ നമ്പ്യാർ ഈ ജാതിയിൽ പെടുന്നയാളാണ്. ഇവരുടെ സ്ത്രീകളെ നങ്ങിയാരമ്മ എന്ന് വിളിക്കുന്നു. ഇവരാണ് നങ്ങ്യാർക്കൂത്ത് അവതരിപ്പിക്കുന്നതും കൂടിയാട്ടത്തിലെ സ്ത്രീവേഷങ്ങൾ കൈകാര്യം ചെയ്യുന്നതും. ഉഷാ നങ്ങ്യാർ ഈ ജാതിയിലെ പ്രശസ്തയായ കലാകാരിയാണ്.
സിഡൽസീ മാൽവിഫ്ലോറ
മാൾവ കുടുംബമായ മാൽവേസീയിലെ പൂച്ചെടികളുടെ ഒരു സ്പീഷീസാണ് സിഡൽസീ മാൽവിഫ്ലോറ. ഡ്വാർഫ് ചെക്കർബ്ലൂം, ഗ്രീക്ക് മാല്ലോ, പ്രെയറി മാല്ലോ, ഡ്വാർഫ് ചെക്കർമാല്ലോ എന്നിവ സാധാരണനാമങ്ങളാണ്.
പുറം കണ്ണികൾ
വർഗ്ഗം:മാൽവേസീ
അരുൺ നെഹ്രു
അരുൺ കുമാർ നെഹ്റു (ജീവിതകാലം: 24 ഏപ്രിൽ 1944 - ജൂലൈ 25, 2013) ഒരു ഇന്ത്യൻ രാഷ്ട്രീയ നേതാവും പത്രപ്രവർത്തകനുമായിരുന്നു. ഒൻപതാമത് ലോക്സഭയിൽ അദ്ദേഹം ഉത്തർപ്രദേശിലെ ബിൽഹൗറിൽനിന്നു ജനതാദളിനെ പ്രതിനിധീകരിച്ചിരുന്നു. അതിനുമുമ്പ്, ഇൻഡ്യൻ നാഷണൽ കോൺഗ്രസ് ടിക്കറ്റിൽ 7, 8 ലോകസഭകളിൽ റായ് ബറേലിയിൽ നിന്നുള്ള അംഗമായിരുന്നു.
ജീവിതരേഖ
ഉത്തർപ്രദേശിലെ ലക്നോവിൽ ആനന്ദ് കുമാർ നെഹ്രുവിന്റേയും പത്നി സുരജ് നെഹ്രുവിന്റേയും പുത്രനായി 1944 ഏപ്രിൽ 24 നാണ് അരുൺ നെഹ്രു ജനിച്ചത്. നെഹ്രു കുടുംബത്തിലെ ഏറ്റവും അടുത്ത അംഗമായിരുന്നു അദ്ദേഹം. ഗംഗാധർ നെഹ്രുവിന്റെ രണ്ടു പുത്രന്മാരായിരുന്ന മോത്തിലാൽ നെഹ്രു, നന്ദലാൽ നെഹ്രു എന്നിവർ. രാജീവ് ഗാന്ധി മോത്തിലാൽ നെഹ്രുവിന്റെ മകൻ ജവഹറിന്റെ കൊച്ചുമകനാണ് എന്നതുപോലെ നന്ദലാൽ നെഹ്രുവിന്റെ മകൻ ശ്യാംലാൽ നെഹ്രുവിന്റെ കൊച്ചുമകനായിരുന്നു അരുൺ നെഹ്രു.
അദ്ദേഹത്തിന്റെ മുത്തച്ഛൻ ശ്യാം ലാൽ നെഹ്രു ഭരണഘടനാ സമിതിയിലെ അംഗമായിരുന്നു എന്നതുപോലെ അദ്ദേഹത്തിന്റെ മുത്തശ്ശി ഉമാ നെഹ്റു സിതാപൂരിൽനിന്ന് മൂന്ന് തവണ ലോകസഭാഗമായിരുന്നു. 1962-ൽ ഉമ നെഹ്രുവിന്റെ മരണത്തെത്തുടർന്ന്, മകൾ ശ്യാംകുമാരി രാജ്യസഭാംഗമായി.
1984 ൽ അദ്ദേഹത്തിന്റെ കസിൻ രാജീവ് ഗാന്ധി പ്രധാനമന്ത്രിയായിരിക്കുമ്പോൾ മന്ത്രിസഭയിലെ അംഗമായിരുന്നതോടൊപ്പം മുഖ്യ നയോപായചതുരനുമായിരുന്നു അദ്ദേഹം പ്രതിരോധമന്ത്രിയായിരുന്ന കാലത്ത് 1988 ൽ ചെക്കോസ്ലോവാക്യയുമായുള്ള ഒരു പിസ്റ്റൾ ഇടപാടിൽ ഖജനാവിന് നഷ്ടമുണ്ടാക്കിയത് അദ്ദേഹമാണെന്ന് സിബിഐ ആരോപിച്ചിരുന്നു. രാജീവ് ഗാന്ധിയുമായുള്ള പ്രത്യയശാസ്‌ത്രപരമായ ഭിന്നത അദ്ദേഹത്തെ വി.പി. സംഗിന്റെ ജനതാദൾ പാളയത്തിലെത്തിച്ചു. രാജീവ് ഗാന്ധിയുടെ പ്രധാനമന്ത്രിപദത്തിൽ ബൊഫോഴ്സ് അഴിമതി ആരോപണമുയർന്നപ്പോൾ കോൺഗ്രസ് വിമതനായ വി.പി സിംഗും അദ്ദേഹത്തിന്റെ ജനമോർച്ച യുമായുള്ള കൂട്ടുകൂടാനുള്ള നെഹ്രുവിന്റെ തീരുമാനം ഗാന്ധി കുടുംബത്തോടുള്ള വിശ്വാസ വഞ്ചനയായി കണക്കാക്കപ്പെട്ടു.
അന്ത്യം
2013 ജൂലൈ 25 ന് തന്റെ 69 ആമത്തെ വയസിൽ ഗുർഗവോണിലെ ഫോർട്ടിസ് ആശുപത്രിയിൽവച്ച് അദ്ദേഹം മരണമടഞ്ഞു. മരണസമയത്ത് പത്നി സുഭദ്രയും രണ്ടു പെൺമക്കളും അരികിലുണ്ടായിരുന്നു.
കോൺഗ്രസ് അധ്യക്ഷ സോണിയാ ഗാന്ധി, മകൻ രാഹുൽ, പ്രിയങ്ക എന്നിവരുടെ സാന്നിധ്യത്തിൽ ലോധി റോഡ് ക്രീമറ്റോറിയത്തിൽ സംസ്കാരം നടന്നു. അരുൺ നെഹ്രുവിന് രണ്ട് പെൺമക്കളാണുണ്ടായിരുന്നതെന്നതിനാൽ റിപ്പോർട്ടുകൾ പ്രകാരം സോണിയയുടെ 13 വയസുള്ള കൊച്ചുമകൻ റിഹാൻ ചിതയ്ക്കു തീ കൊളുത്തി.
അവലംബം
വർഗ്ഗം:നെഹ്രു–ഗാന്ധി കുടുംബം
ഇള പട്‌നായിക്
ഭാരതീയയായ സാമ്പത്തികശാസ്ത്രജ്ഞയും പത്ര പ്രവർത്തകയുമാണ് ഇള പട്‌നായിക്. കേന്ദ്ര സർക്കാറിന്റെ പ്രിൻസിപ്പൽ ഇക്കണോമിക് അഡ്വൈസറാണ്. നാഷണൽ ഇൻസ്റ്റിറ്റിയൂട്ട് ഓഫ് പബ്ലിക്ക് ഫിനാൻസ് ആൻഡ് പോളിസിയിലെ ആർ.ബി.ഐ. ചെയർ പ്രൊഫസറായിരുന്നു.
ജീവിതരേഖ
ബ്രിട്ടനിലെ സറേ സർവകലാശാലയിൽനിന്ന് സാമ്പത്തികശാസ്ത്രത്തിൽ പി.എച്ച്.ഡി. നേടിയ ഇവർ ഇടക്കാലത്ത് 'ഇന്ത്യൻ എക്‌സ്പ്രസ്സി'ന്റെ ഇക്കണോമിക് എഡിറ്ററായിരുന്നു.
അവലംബം
വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ
ചവറ ബ്ലോക്ക് പഞ്ചായത്ത്
1962-ൽ പഞ്ചായത്ത് രൂപീകൃതമായ കൊല്ലം ജില്ലയിൽ കരുനാഗപ്പള്ളി താലൂക്കിൽ സ്ഥിതി ചെയ്യുന്ന ചവറ ബ്ളോക്ക് പഞ്ചായത്തിൽ തെക്കുംഭാഗം, ചവറ, തേവലക്കര, പന്മന, നീണ്ടകര എന്നീ ഗ്രാമപഞ്ചായത്തുകൾ ഉൾപ്പെടുന്നു. ചവറ ഗ്രാമപഞ്ചായത്തിന് 74.9 ചതുരശ്രകിലോമീറ്റർ വിസ്തീർണ്ണമുണ്ട്.
ഭൂമിശാസ്ത്രം
തീരപ്രദേശമായ ചവറ സാധാരണ തീർപ്രദേശത്ത് കാണപ്പെടുന്ന വിവിധയിനം ഭൂപ്രകൃതികൽ ഉണ്ട്. അവയെ മണൽതിട്ടകൾ, മണൽതിട്ടകൾക്കിടയിലെ സമതലങ്ങൾ, ഉയർന്ന മൺതിട്ടകൾ-അവയ്ക്കിടയിലെ താഴ്ന്ന സമതലങ്ങൾ, തീര സമതലങ്ങൾ എന്നിങ്ങനെ തരം തിരിക്കാം. ധാതുമണൽ കൊണ്ട് സമ്പുഷ്ടമായ ചവറയിൽ ഇന്ത്യയുടെ സ്വാതന്ത്ര്യലബ്ധിക്കു മുൻപു തന്നെ ധാതുമണൽ സംസ്കരണ പ്രവർത്തനങ്ങൾ ആരംഭിച്ചിരുന്നു. നീണ്ടകര തുറമുഖത്തിന്റെ സാനിധ്യം ഈ ബ്ലോക്കിനെ മത്സ്യബന്ധന മേഖലയിലും സമുദ്രോൽപ്പന്ന കയറ്റുമതിയിലും മുന്നിലെത്തിക്കുന്നു. അതുപോലെ ഇവിടുത്തെ കയർ വ്യവസായ മേഖലയേയും എടുത്തു പറയേണ്ടതുണ്ട്.
വിലാസം
ചവറ ബ്ലോക്ക് പഞ്ചായത്തിന്റെ വിലാസം താഴെക്കൊടുക്കുന്നു. ചവറ ബ്ലോക്ക് പഞ്ചായത്ത് ചവറ - 691583 ഫോൺ‍‍‍‍ : 0476 2680292 ഇമെയിൽ : bdochavara@bsnl.in
അവലംബം
http://www.trend.kerala.gov.in http://lsgkerala.in/chavarablock Census data 2001
വർഗ്ഗം:കൊല്ലം ജില്ലയിലെ ബ്ലോക്ക് പഞ്ചായത്തുകൾ
തെക്കിൽ
തെക്കിൽ കാസറഗോഡ് ജില്ലയിലെ ഒരു ഗ്രാമമാണ്.
ജനസംഖ്യ
India census, തെക്കിൽ എന്ന ഈ സ്ഥലത്ത്12341 ജനങ്ങളൂണ്ട്. അതിൽ 5958 പുരുഷന്മാരും 6383 സ്ത്രീകളും ഉണ്ട്.
സ്ഥാനം
ചന്ദ്രഗിരി പുഴയ്ക്കു (പയസ്വിനി എന്നാണ് ഇവിടെ ചന്ദ്രഗിരി അറിയപ്പെടുന്നത്) തെക്കുഭാഗത്തു സ്ഥിതിചെയ്യുന്നു. തെക്കിൽ ഭാഗത്ത് പുഴയ്ക്ക് ഒരു പാലം ഉണ്ട്. ഈ ഭാഗത്ത് പുഴയ്ക്കു കുറുകെ മുമ്പ് പാലം നിർമ്മിക്കുന്നതിനു മുമ്പ് കടത്ത് ഉണ്ടായിരുന്നു. തെക്കിൽ ഫെറി എന്ന് ഈ ഭാഗം അറിയപ്പെടുന്നു.
ഗതാഗതം
തെക്കിൽ വഴിയാണ് മുമ്പ് കേരളത്തിന്റെ തെക്കൻ ഭാഗത്തേയ്ക്കുള്ള എൻ എച്ച് 17 കടന്നു പോയിരുന്നത്. (കാസറഗോഡ്-ചെർക്കള-ചട്ടഞ്ചാൽ-ദേശീയപാത 17) എന്നാൽ കാസറഗോഡു നിന്നും ചെമ്മനാട് വഴി നേരിട്ട് പുതിയ റോഡ് നിർമ്മിച്ചപ്പോൾ ദേശീയപാത 17 (ഇപ്പോൾ ദേശീയപാത 66 എന്നാണ് ഇത് അറിയപ്പെടുന്നത്.) അതുവഴിയായി. ഇതോടെ തെക്കിൽന്റെ പ്രാധാന്യം കുറഞ്ഞു.
പാളയം രക്തസാക്ഷി മണ്ഡപം
1857-ലെ ഇന്ത്യൻ ഒന്നാം സ്വാതന്ത്ര്യസമരത്തിനെ അനുസ്മരിക്കാൻ അതിന്റെ 100-ാം വാർഷികമായിരുന്ന 1957-ൽ കേരളത്തിലെ ആദ്യ മന്ത്രിസഭ നിർമ്മിച്ച സ്മൃതി മണ്ഡപമാണ് പാളയത്തെ രക്തസാക്ഷിമണ്ഡപം. ഇത് 1957 ഓഗസ്‌റ്റ് 14-ന് അന്നത്തെ ഇന്ത്യൻ രാഷ്ട്രപതി ഡോ. രാജേന്ദ്ര പ്രസാദാണ് ഉദ്ഘാടനം നിർവ്വഹിച്ചത്. ഇതിന്റെ ഉദ്ഘാടനത്തിനു ആലപിക്കാൻ ചിട്ടപ്പെടുത്തിയതാണ് ബലികുടീരങ്ങളേ... എന്ന ഗാനം.
ഇതും കാണുക
വർഗ്ഗം:തിരുവനന്തപുരത്തെ കെട്ടിടങ്ങളും നിർമ്മിതികളും വർഗ്ഗം:തിരുവനന്തപുരത്തെ ചരിത്രസ്മാരകങ്ങൾ
തെക്കിൽ
ഭരണം
അസംബ്ലി നിയോജകമണ്ഡലം: കാസറഗോഡ് പാർളിമെന്റ് നിയോജകമണ്ഡലം: കാസറഗോഡ്
ദേവകി (രാഷ്ട്രീയ പ്രവർത്തക)
ലഘുചിത്രം|ദേവകി മുൻ കൊല്ലം ജില്ലാ പഞ്ചായത്ത് പ്രസിഡന്റും എ.ഐ.എസ്.എഫ് മുൻ സംസ്ഥാന ജോയിന്റ് സെക്രട്ടറിയുമായിരുന്നു കെ. ദേവകി. കേരളാ മഹിളാ സംഘം നേതാവാണ്.
ജീവിതരേഖ
പുത്തൻവീട്ടിൽ കണ്ണന്റെയും ഭാരതിയുടെയും മകളാണ്. എം.എ, ബിഎഡ് ബിരുദധാരിയാണ്. 2000 ഒക്ടോബർ 5 മുതൽ 2003 ജനുവരി 30 വരെ കൊല്ലം ജില്ലാ പഞ്ചായത്ത് പ്രസിഡന്റായിരുന്നു.
അവലംബം
വർഗ്ഗം:സി.പി.ഐ. പ്രവർത്തകർ
കമ്മ്യൂണിസ്റ്റ് പാർട്ടി ഓഫ് ശ്രീലങ്ക
കമ്മ്യൂണിസ്റ്റ് പാർട്ടി ഓഫ് ശ്രീലങ്ക ( ශ්‍රී ලංකාවේ කොමියුනිස්ට් පක්ෂය ശ്രീ ശ്രീലങ്കയിലെ കോമ്യൂണിസ്റ്റ് പാർട്ടി    இலங்கை கம்யூனிஸ்ட் கட்சி     ) ശ്രീലങ്കയിലെ ഒരു കമ്മ്യൂണിസ്റ്റ് പാർട്ടിയാണ്. 2004 ലെ നിയമസഭാ തിരഞ്ഞെടുപ്പിൽ, 45.6% ജനകീയ വോട്ടുകളും 225 ൽ 105 സീറ്റുകളും നേടിയ യുണൈറ്റഡ് പീപ്പിൾസ് ഫ്രീഡം അലയൻസിന്റെ ഭാഗമായിരുന്നു പാർട്ടി.
ചരിത്രം
1943-ൽ കമ്മ്യൂണിസ്റ്റ് പാർട്ടി ഓഫ് സിലോൺ എന്ന പേരിൽ CPSL സ്ഥാപിതമായത്, യുണൈറ്റഡ് സോഷ്യലിസ്റ്റ് പാർട്ടിയുടെ തുടർച്ചയായിരുന്നു. ലങ്കാ സമസമാജ പാർട്ടിയുടെ മാർക്‌സിസ്റ്റ്-ലെനിനിസ്റ്റ് വിഭാഗത്തിൽ നിന്നാണ് യു‌എസ്‌പി രൂപീകരിച്ചത്. ബ്രിട്ടീഷ് കൊളോണിയൽ അധികാരികൾ യുഎസ്പിയെ നിരോധിച്ചു.
യു.എസ്.പി.യും പിന്നീട് സി.പി.സിയും ആദ്യം നയിച്ചത് ഡോ. എസ്.എ വിക്രമസിംഗെ ആയിരുന്നു.
1960-കളുടെ മധ്യത്തിൽ, US സ്റ്റേറ്റ് ഡിപ്പാർട്ട്‌മെന്റ് പാർട്ടിയിലെ അംഗത്വം 1900 ആണെന്ന് കണക്കാക്കി.
1968ൽ സിപി എൽഎസ്എസ്പിയിലും എസ്എൽഎഫ്പിയിലും ഐക്യമുന്നണിയിൽ ചേർന്നു. 1970-ലെ ഗവൺമെന്റിൽ പീറ്റർ ക്യൂൻമാൻ ഭവന നിർമ്മാണ മന്ത്രിയും ബി വൈ തുഡാവെ വിദ്യാഭ്യാസ ഉപമന്ത്രിയുമായി. എന്നിരുന്നാലും, എസ്എ വിക്രമസിംഗെയുടെയും ഇൻഡിക ഗുണവർധനയുടെയും നേതൃത്വത്തിൽ പാർട്ടിയിലെ ഒരു വിഭാഗം സർക്കാരിന് വിമർശനാത്മക പിന്തുണ നൽകി.
1977- ലെ പൊതുതെരഞ്ഞെടുപ്പിനുശേഷം, അരനൂറ്റാണ്ടിനിടെ ആദ്യമായി, CPSLന് പാർലമെന്ററി പ്രാതിനിധ്യമില്ലാതെ ആയി. അന്ന് ഏകദേശം 2% വോട്ടുകൾ ലഭിച്ചു. എന്നിരുന്നാലും, തുടർന്നുണ്ടായ തിരഞ്ഞെടുപ്പ് ഹർജിക്ക് ശേഷം ഉണ്ടായ ഒരു ഉപതെരഞ്ഞെടുപ്പിൽ കലവാന സീറ്റിലേക്ക് ശരത് മുട്ടെറ്റുവേഗമ തിരഞ്ഞെടുക്കപ്പെട്ടു.
പിന്നീട് CPSL ശ്രീലങ്ക ഫ്രീഡം പാർട്ടിയുടെ നേതൃത്വത്തിലുള്ള പീപ്പിൾസ് അലയൻസിൽ ചേർന്നു. SLFP PA ഉപേക്ഷിക്കുകയും 2004-ലെ തിരഞ്ഞെടുപ്പിന് മുന്നോടിയായി ജനതാ വിമുക്തി പെരമുനയുമായി ചേർന്ന് യുണൈറ്റഡ് പീപ്പിൾസ് ഫ്രീഡം അലയൻസ് രൂപീകരിക്കുകയും ചെയ്തപ്പോൾ, CPSL ഉം LSSP ഉം തുടക്കത്തിൽ വിട്ടുനിന്നു. എന്നിരുന്നാലും, അവർ പിന്നീടുള്ള ഘട്ടത്തിൽ യുപിഎഫ്‌എയുമായി ഒരു മെമ്മോറാണ്ടം ഒപ്പിടുകയും യുപിഎഫ്‌എ പ്ലാറ്റ്‌ഫോമിൽ തിരഞ്ഞെടുപ്പിൽ മത്സരിക്കുകയും ചെയ്തു. എന്നിരുന്നാലും, CPSL സ്വയം UPFA അംഗമായി കണക്കാക്കുന്നില്ല.
2004-ൽ സിപിഎസ്എല്ലിന് ഒരു പാർലമെന്റ് അംഗം ഉണ്ടായിരുന്നു, പാർട്ടി ജനറൽ സെക്രട്ടറി ഡിയു ഗുണശേഖര. ശ്രീലങ്കൻ പാർലമെന്റിന്റെ സ്പീക്കറാകുമെന്ന് ഗുണശേഖര പ്രതീക്ഷിച്ചെങ്കിലും വിരലിലെണ്ണാവുന്ന വോട്ടുകൾക്ക് അദ്ദേഹം പരാജയപ്പെട്ടു. തുടർന്ന് ഭരണഘടനാകാര്യ മന്ത്രിയായി ഗുണശേഖര സത്യപ്രതിജ്ഞ ചെയ്തു.
2020 ലെ പാർലമെന്റ് തിരഞ്ഞെടുപ്പിൽ, സി‌പി‌എസ്‌എൽ എസ്‌എൽ‌പി‌പിയുടെ പൊഹോട്ടുവ ചിഹ്നത്തിൽ കൊളംബോയിൽ മഹേഷ് അൽമീഡിയയെയും മാത്തറയിൽ വീരസുമന വീരസിംഗെയും സ്ഥാനാർത്ഥികളായി മത്സരിപ്പിച്ചു. ഡോ.ജി വീരസിംഗയെ പാർട്ടിയുടെ ദേശീയ പട്ടികയിലേക്ക് നാമനിർദേശം ചെയ്തു. 77,968 മുൻഗണനാ വോട്ടുകൾ നേടിയ വീരസുമന മാത്രമാണ് പാർലമെന്റിലേക്ക് വിജയിച്ചത്.
ഗുണശേഖര 2020 ഓഗസ്റ്റ് 30-ന് CPSL ജനറൽ സെക്രട്ടറി സ്ഥാനം ഒഴിഞ്ഞു. പുതിയ ജനറൽ സെക്രട്ടറിയായി ഡോ.ജി.വീരസിംഗിനെ കേന്ദ്രകമ്മിറ്റി ഏകകണ്ഠമായി തിരഞ്ഞെടുത്തു.
പാർട്ടി സംഘടന
കമ്മ്യൂണിസ്റ്റ് യൂത്ത് ഫെഡറേഷനാണ് സിപിഎസ്എല്ലിന്റെ യുവജന വിഭാഗം. വേൾഡ് ഫെഡറേഷൻ ഓഫ് ഡെമോക്രാറ്റിക് യൂത്തിന്റെ അംഗ സംഘടനയാണ് CYF.
1983-ലെ ബ്ലാക്ക് ജൂലായ് വംശഹത്യക്ക് തമിഴ് ജനതയ്ക്കെതിരെ പ്രേരണ നൽകിയതിന് ജെ.ആർ.ജയവർദ്ധനെ ഗവൺമെൻ്റ് സി.പി.എസ്.എല്ലിനെതിരെയും മറ്റ് ഇടതുപക്ഷ പാർട്ടികൾക്ക് എതിരേയും കേസെടുത്തു. പാർട്ടി നിരോധിക്കുകയും ഡി യു ഗുണശേഖരൻ ഉൾപ്പെടെയുള്ള പാർട്ടി നേതാക്കളെ ഒരു വർഷത്തിലേറെ തടവിലിടുകയും ചെയ്തു. ആരോപിച്ച കുറ്റങ്ങളെ സാധൂകരിക്കുന്ന തെളിവുകളുടെ അഭാവവും സോവിയറ്റ് എംബസിയുടെ ഇടപെടലും കാരണം  സി പി എസ് എൽ പാർട്ടിയുടെ നിരോധനം നീക്കി. ജെവിപിയുടെയും എൻഎസ്എസ്പിയുടെയും നിരോധനം അതേപടി തുടർന്നു.
പ്രസിദ്ധീകരണങ്ങൾ
സി‌പി‌എസ്‌എല്ലിന്റെ മുൻനിര സിംഹള പത്രമാണ് അത്ത (സത്യം), ഉയർന്ന നിലവാരമുള്ള പത്രപ്രവർത്തനത്തിനും പുരോഗമന എഡിറ്റോറിയലുകൾക്കും സിംഹള ഗദ്യത്തിനും പേരുകേട്ടതാണ്.
ഫോർവേഡ് വാരികയായിരുന്നു CPSL ന്റെ ഇംഗ്ലീഷ് പ്രസിദ്ധീകരണം.
ബാഹ്യ ലിങ്കുകൾ
വർഗ്ഗം:CS1 maint: uses authors parameter വർഗ്ഗം:ശ്രീലങ്ക
രണ്ടാം ആംഗ്ലോ-ഡച്ച് യുദ്ധം
ബാഹ്യ ലിങ്കുകൾ
വർഗ്ഗം:ആംഗ്ലോ-ഡച്ച് യുദ്ധങ്ങൾ
കാവാലം എൻ. വിശ്വനാഥക്കുറുപ്പ്
മലയാള കവിയും സാഹിത്യകാരനുമാണ് '''കാവാലം എൻ. വിശ്വനാഥക്കുറുപ്പ്.(ജനനം:27.3.1929)''' കുട്ടനാടൻ നാടൻ പാട്ടുകൾ സമാഹരിച്ചു പ്രസിദ്ധീകരിച്ചിട്ടുണ്ട്.
അവലംബം
വർഗ്ഗം:മലയാളകവികൾ
ഐറിന ഡ്വോസ്കിന
പാരാലിമ്പിക് അത്‌ലറ്റുകളിൽ പ്രവർത്തിക്കുന്ന ഉക്രെയ്ൻ വംശജയായ ഓസ്‌ട്രേലിയൻ അത്‌ലറ്റിക്‌സ് പരിശീലകയാണ് ഐറിന ഡ്വോസ്‌കിന (ജനനം: ഡിസംബർ 22, 1958).
ആദ്യകാലജീവിതം
ഏകമകളായായതിനാൽ 1996-ൽ ഓസ്‌ട്രേലിയയിൽ എത്തിയ അമ്മ ഫിറയുമായി (ജനനം: സെപ്റ്റംബർ 20, 1934), അടുക്കാൻ 2003-ൽ ഓസ്‌ട്രേലിയയിൽ എത്തി. അമ്മ ന്യൂ സൗത്ത് വെയിൽസിൽ അവരുടെ വിജയകരമായ പരിശീലന ജീവിതം നടത്തി. ഉക്രെയ്നിലെ സർവകലാശാലയിൽ നാലുവർഷത്തെ കോച്ചിംഗ് ബിരുദം നേടി. 1995 മുതൽ 2002 വരെ ഉക്രേനിയൻ പാരാലിമ്പിക് ടീമിനൊപ്പം അത്ലറ്റിക്സ് പരിശീലകയായിരുന്നു. 2003-ൽ ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട്ട് പാരാലിമ്പിക് ട്രാക്ക് ആൻഡ് ഫീൽഡ് അത്‌ലറ്റുകളുടെ സ്പ്രിന്റ്സ് ആൻഡ് ജമ്പ്സ് കോച്ചായി. 2004-ലെ ഏഥൻസ് പാരാലിമ്പിക്സ്, 2008-ലെ ബീജിംഗ് ഗെയിംസ് എന്നീ ഗെയിംസിൽ ഓസ്ട്രേലിയൻ ടീമിനൊപ്പം അത്ലറ്റിക്സ് പരിശീലകയായിരുന്നു. 2004-ലെ സമ്മർ പാരാലിമ്പിക്‌സിൽ മെഡൽ ജേതാക്കളായ ഹീത്ത് ഫ്രാൻസിസ്, ലിസ മക്കിന്റോഷ്, ആമി വിന്റർസ് എന്നിവരെ പരിശീലിപ്പിച്ചു. 2008-ലെ സമ്മർ പാരാലിമ്പിക്‌സിൽ ആകെ പതിമൂന്ന് മെഡലുകൾ നേടിയ അഞ്ച് ഓസ്‌ട്രേലിയൻ അത്‌ലറ്റിക് മത്സരാർത്ഥികളുടെ പരിശീലകയായിരുന്നു. അവർ പരിശീലിപ്പിച്ച അത്‌ലറ്റുകളിൽ ഹീത്ത് ഫ്രാൻസിസ്, ഇവാൻ ഓ ഹാൻലോൺ, ക്രിസ്റ്റിൻ വുൾഫ്, ബ്രാഡ് സ്കോട്ട്, ആരോൺ ചാറ്റ്മാൻ എന്നിവരും ഉൾപ്പെടുന്നു. 2012-ലെ ലണ്ടൻ ഗെയിംസിൽ അവരുടെ അത്‌ലറ്റുകളായ ഇവാൻ ഓ ഹാൻലോൺ, ബ്രാഡ് സ്കോട്ട്, സ്കോട്ട് റെയർഡൺ എന്നിവർ രണ്ട് സ്വർണവും രണ്ട് വെള്ളിയും ഒരു വെങ്കലവും നേടി
2016-ലെ റിയോ പാരാലിമ്പിക്‌സിൽ സ്‌കോട്ട് റിയർഡൺ സ്വർണ്ണവും ഇവാൻ ഒ ഹാൻലോൺ വെള്ളിയും ചാഡ് പെറിസും വെങ്കല മെഡലുകൾ നേടി. 2019 ലെ ദുബായിൽ നടന്ന ലോക പാരാ അത്‌ലറ്റിക്‌സ് ചാമ്പ്യൻഷിപ്പിൽ ജെയിംസ് ടർണറിന് രണ്ട് സ്വർണ്ണവും വനേസ ലോ ഒരു സ്വർണ്ണ മെഡലും ചാർഡ് പെരിസിന് ഒരു വെള്ളി മെഡലും ഇവാൻ ഓ ഹാൻലോൺ വെങ്കല മെഡലും നേടി.
ആഴ്ചയിൽ ആറുദിവസത്തെ കഠിനമായ പരിശീലനം, ശ്രദ്ധാപൂർവ്വമായ ഭക്ഷണരീതി, വിശദമായ ശ്രദ്ധ എന്നിവ കാരണം അവരെ കർശന പരിശീലകയായി കണക്കാക്കുന്നു. അവർ പ്രസ്താവിച്ചു: "[എന്റെ അമ്മ] എന്റെ ജീവിതത്തിലെ ഏറ്റവും വലിയ പ്രചോദനമാണ് ... ഒരുപക്ഷേ ചില ജനിതകശാസ്ത്രമുണ്ടാകാം. ഞാൻ എന്റെ ജോലിയെ സ്നേഹിക്കുന്നു, ഞാൻ അത് സ്നേഹത്തോടെയാണ് ചെയ്യുന്നത്. ഞാൻ എന്റെ ആളുകളെ സ്നേഹിക്കുന്നു. " 2013 ഡിസംബറിൽ കാൻ‌ബെറയിലെ ദേശീയ പരിശീലന കേന്ദ്രത്തിൽ (എൻ‌ടി‌സി) പാരാലിമ്പിക് നീന്തൽ പരിശീലകനായി ഭർത്താവ് യൂറി വോഡോവിച്ചെങ്കോയെ നിയമിച്ചു.
അവലംബം
വർഗ്ഗം:1958-ൽ ജനിച്ചവർ
ഉദയമലരി
കരതലാകാരമായ ഇലകളും വലിപ്പമുള്ള വെള്ളയും ലാവെൻഡറും നിറമുള്ള പൂക്കളുമുള്ള ഔഷധഗുണമുള്ള ബഹുവർഷിയായ ഒരു വള്ളിച്ചെടിയാണ് 'ഉദയമലരി. '
വിവരണം
രോമമില്ലാത്ത, മെലിഞ്ഞ ആരോഹിസസ്യമായ ഉദയമലരിയുടെ വേരുകൾ ഉരുണ്ട ആകൃതിയാണ് ഇലകൾ 2 മുതൽ 6 സെന്റിമീറ്റർ വരെ നീളമുള്ള ഇലഞെട്ടുകളാൽ ഉറച്ചതാണ്. ഇലയുടെ ബ്ലേഡ് 3 മുതൽ 10 സെന്റിമീറ്റർ വരെ നീളവും 6 മുതൽ 9 സെന്റിമീറ്റർ വരെ വീതിയുമുള്ള അണ്ഡാകാരത്തിൽ വൃത്താകൃതിയിലാണ്. ഇത് അഞ്ച് മുതൽ ഏഴ് ഭാഗങ്ങളായി തിരിച്ചിരിക്കുന്നു.
ലാവെൻഡർ -നിറമുള്ളവയാണ് പൂങ്കുലകൾ. അണ്ഡാശയം രോമരഹിതമാണ്. പഴങ്ങൾ ഏകദേശം 1 സെന്റിമീറ്റർ വ്യാസമുള്ള ഒന്നോ രണ്ടോ രോമമുള്ള വിത്തുകൾ അടങ്ങിയ ഗോളാകൃതിയിലുള്ള ഗുളികരൂപത്തിലാണ്. ഓരോ പഴവും ഏകദേശം 1 സെന്റിമീറ്റർ നീളത്തിൽ പക്വത പ്രാപിക്കുകയും അവയിൽ രോമമുള്ള വിത്തുകൾ അടങ്ങിയിരിക്കുകയും ചെയ്യുന്നു.
കാണുന്ന സ്ഥലങ്ങൾ
വടക്കേ ആഫ്രിക്ക, മെഡിറ്ററേനിയൻ, ഉഷ്ണമേഖലാ പ്രദേശങ്ങൾ ഉൾപ്പെടെ കേപ് വെർദെ മുതൽ അറേബ്യൻ ഉപദ്വീപ് വരെയുള്ള വിശാലമായ പ്രദേശത്ത് നിന്നാണ് ഇത് ഉത്ഭവിച്ചതെന്ന് കരുതപ്പെടുന്നുവെങ്കിലും അതിന്റെ തുടക്കം എവിടെനിന്നാണെന്നത് അനിശ്ചിതത്വത്തിലാണ്. 10 മീറ്ററിലധികം നീളമുള്ള കാണ്ഡം കൊണ്ട് മതിലുകളോ വേലികളോ മരങ്ങളോ ഇത് മൂടുന്നു. ഇത് രേഖപ്പെടുത്തിയിട്ടുള്ള ഉയരം 250 മുതൽ 2250 മീറ്റർ വരെയാണ്. വർഷം മുഴുവനും ഇത് പൂക്കുന്നു, പ്രത്യേകിച്ചും നന്നായി പരിപാലിക്കുമ്പോൾ.
അധിനിവേശസ്വഭാവം
മനുഷ്യ വ്യാപനം കാരണം, ഇത് ഇന്ന് മിക്ക ഭൂഖണ്ഡങ്ങളിലും ഒരു അധിനിവേശസ്പീഷീസായി കാണപ്പെടുന്നു, ചിലപ്പോൾ ന്യൂസൗത്ത് വെയിൽസ് തീരത്തെപ്പോലെ ഒരു ദോഷകരമായ കളയും അധിനിവേശ ഇനവുമാണ്. അതുപോലെ അമേരിക്കയിലും, കാലിഫോർണിയയിലെ ഹവായിയിലും, എല്ലാ ഗൾഫ് തീര സംസ്ഥാനങ്ങളിലും, അർക്കൻസാസ്, മിസോറി എന്നിവിടങ്ങളിലും അതുപോലെതന്നെയാണ്. പരമ്പരാഗത വൈദ്യത്തിൽ ഉപയോഗിക്കുന്ന ഈ ചെടി ബ്രസീലിലും ഇതിനെ കാണാം.
കൃഷി
ചില പ്ലാന്റ് നഴ്സറികൾ ഈ ചെടിയെ ഒരു അലങ്കാര ച്ചെടിയായി വിൽക്കുന്നു, അതിന്റെ ആകർഷകമായ പർപ്പിൾ പൂക്കൾക്കും അതിവേഗം വളരുന്നതിനും വൃത്തികെട്ട വേലികളോ മതിലുകളോ വേഗത്തിൽ മൂടുകയും ചെയ്യുന്നു. നീക്കംചെയ്യൽ പ്രക്രിയയിൽ ഒടിഞ്ഞാൽ ഇത് ഒരു പ്രത്യേക ചെടിയായി വളരും. ചെടിയുടെ ഭാഗം ഉള്ളിച്ചെന്നാൽ ശ്വസനസംബന്ധമായ പ്രശ്നങ്ങൾ ഉണ്ടാകാം.
പുറത്തേക്കുള്ള കണ്ണികൾ
വർഗ്ഗം:ആരോഹികൾ വർഗ്ഗം:പശ്ചിമേഷ്യയിലെ സസ്യങ്ങൾ വർഗ്ഗം:ഇപ്പോമിയ
ബിദർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
ലഘുചിത്രം| ബിദറിലെ ബിആർഐഎംഎസ് -ന്റെ 750 കിടക്കകളുള്ള പുതിയ അധ്യാപന ആശുപത്രി ലഘുചിത്രം| യുജി ബോയ്സ് ഹോസ്റ്റൽ ഓഫ് ബ്രിംസ്, ബിദർ കർണാടക സർക്കാരിന് കീഴിലുള്ള സ്വയംഭരണ സ്ഥാപനത്തിന്റെ പദവിയുള്ള കർണാടകയിലെ ബിദാറിലെ ഒരു ജില്ലാ സർക്കാർ ആശുപത്രിയും മെഡിക്കൽ കോളേജുമാണ് ബിദർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്. മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള കോളേജ്, കർണാടകയിലെ രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്.
തുടക്കത്തിൽ 300 കിടക്കകളുള്ള ബിദറിലെ ജില്ലാ ആശുപത്രിയിലേക്ക് ടാഗ് ചെയ്യപ്പെട്ട ഇത്, പിന്നീട് 750 കിടക്കകളുള്ള പുതിയ ബിആർഐഎംഎസ് ടീച്ചിംഗ് ഹോസ്പിറ്റലായി ഉയർത്തി. 2017-ൽ ഉദ്ഘാടനം ചെയ്ത വിവിധ വകുപ്പുതല ഒ.ടി.കൾ, സെൻട്രൽ ലാബ്, നവീകരിച്ച ഉപകരണങ്ങൾ എന്നിവയുള്ള എട്ട് നിലകളാണ് പുതിയ കെട്ടിടത്തിനുള്ളത്.
സ്ഥാപനം വിവിധ സ്പെഷ്യാലിറ്റികളിൽ യുജി, പിജി കോഴ്സുകൾ നടത്തുന്നു. എംബിബിഎസിനുള്ള പ്രവേശനം തുടക്കത്തിൽ പ്രതിവർഷം 100 ആയിരുന്നു, 2017 മുതൽ പ്രതിവർഷം 150 ആയി വർധിപ്പിച്ചിരുന്നു. നീറ്റ് യുജി വഴിയാണ് പ്രവേശനം.
അനാട്ടമി, ഫിസിയോളജി, ബയോകെമിസ്ട്രി, ഫാർമക്കോളജി, ഫോറൻസിക് മെഡിസിൻ, കമ്മ്യൂണിറ്റി മെഡിസിൻ എന്നീ വിഭാഗങ്ങളിലാണ് പിജി സീറ്റുകൾ. 2018 മുതൽ മെഡിസിൻ, സർജറി, ഒഫ്താൽ, ഇഎൻടി, പീഡിയാട്രിക്സ് എന്നീ വിഭാഗങ്ങളിൽ ക്ലിനിക്കൽ വിഭാഗങ്ങൾക്കുള്ള സീറ്റുകൾ ആരംഭിക്കുമെന്ന് പ്രതീക്ഷിക്കുന്നു. നീറ്റ് പിജി വഴിയാണ് പ്രവേശനം.
കാമ്പസ്
45 acre ഉൾക്കൊള്ളുന്നതാണു കാമ്പസ്.
1. പ്രധാന കോളേജും അഡ്മിനിസ്ട്രേറ്റീവ് ഓഫീസും
2. പഴയ ആശുപത്രി കെട്ടിടം
3. പുതിയ ആശുപത്രി കെട്ടിടം
4. സ്റ്റാഫ് ക്വാർട്ടേഴ്‌സ് (1+1)
5. യുജി ബോയ്സ് ഹോസ്റ്റൽ+മെസ്
6. യുജി ഗേൾസ് ഹോസ്റ്റൽ + മെസ്
7. ആൺകുട്ടികളുടെ പിജി ഹോസ്റ്റൽ
9. 24*7 രക്തബാങ്ക്
കാമ്പസിൽ വർഷത്തിൽ മിക്ക ദിവസങ്ങളിലും തടസ്സമില്ലാത്ത വൈദ്യുതിയും വെള്ളവും നൽകുന്നു. യൂജി ഹോസ്റ്റലുകളിൽ വെജ്/നോൺ വെജ് ഭക്ഷണം ലഭ്യമാക്കുന്ന മെസ് ഉണ്ട്. ഓരോ ബാച്ചിലെയും പ്രതിനിധികളെ ഉൾപ്പെടുത്തി രൂപീകരിച്ച വിദ്യാർത്ഥി സമിതിയാണ് മെസ് നടത്തുന്നത്. മെസ് ചെലവുകൾ എല്ലാവരും പങ്കിടുന്നു.
ക്യാമ്പസ് റാഗിംഗ് രഹിതമാണ്, ഇത് നിയന്ത്രിക്കാൻ പ്രൊഫസർമാരുടെ ഒരു ടാസ്‌ക് ഫോഴ്‌സിനെ ആന്റി റാഗിംഗ് സ്ക്വാഡായി നിയോഗിച്ചിട്ടുണ്ട്. ഹോസ്റ്റലുകളിൽ ടിവി റൂം, വിനോദ മുറി മുതലായവയുണ്ട്.
കാമ്പസിനോട് ചേർന്നാണ് നെഹ്‌റു സ്റ്റേഡിയം. 300 m നടക്കാവുന്ന ദൂരത്തിൽ ജില്ലാ ഭരണകൂടത്തിന്റെ ഒരു നീന്തൽക്കുളം ഉണ്ട്. ബിആർഐഎംഎസ്-ന്റെ പ്രത്യേക യൂജി, പിജി ഹോസ്റ്റൽ കെട്ടിടങ്ങൾ, ഇരുചക്ര വാഹനങ്ങൾക്കും നാലു ചക്ര വാഹനങ്ങൾക്കും മതിയായ പാർക്കിംഗ് സ്ഥലമുണ്ട്.
പുറംകണ്ണികൾ
വർഗ്ഗം:കർണാടകയിലെ മെഡിക്കൽ കോളേജുകൾ
നവീനശിലായുഗ വാസ്തുവിദ്യ
350px|ലഘുചിത്രം|ഇംഗ്ലന്റിലെ സ്റ്റോൺ ഹെൻജ്. ഇതിന്റെ നിർമ്മാണരഹസ്യങ്ങൾ ഇന്നും നിഗൂഢമാണ്
പേര് സൂചിപ്പിക്കുന്നതുപോലെതന്നെ നവീനശിലായുഗത്തിൽ നിലനിന്നിരുന്ന വാസ്തുവിദ്യയാണ് നവീനശിലായുഗ വാസ്തുവിദ്യ (ഇംഗ്ലീഷിൽ :Neolithic architecture). ക്രിസ്തുവിനും 10000 വർഷങ്ങൾ മുൻപ് തെക്കുപടിഞ്ഞാറൻ ഏഷ്യയിൽ നവീനശിലായുഗം ആരംഭിച്ചിരുന്നു. ഇവിടെനിന്ന് പിന്നീട് മറ്റുദേശങ്ങളിലേക്കും ഇത് വ്യാപിച്ചു. തെക്ക്കിഴക്കൻ അന്റോളിന, സിറിയ, ഇറാഖ് എന്നിവിടങ്ങളിലെല്ലാം തന്നെ ക്രിസ്തുവിനും 8000 വർഷങ്ങൾക്ക് മുൻപ് ശിലായുഗ സംസ്കാരം നിലനിന്നിരുന്നു. യൂറോപ്യന്മാർ എത്തുന്നതുവരെ അമേരിക്കൻ ഭൂഖണ്ഡത്തിലുള്ളവർ ശിലായുഗത്തിന് തുല്യമായ ജീവിതശൈലിയിലാണ് കഴിഞ്ഞിരുന്നത്.
ശിലകൾ മാത്രമായിരുന്നില്ല ഈയുഗത്തിലെ നിർമ്മാണസാമഗ്രി. തടികൊണ്ടുള്ള തൂണുകളും, കളിമൺ കട്ടകളും ഇവർ നിർമ്മാണത്തിന് ഉഅയോഗിച്ചിരുന്നു. നവീനശിലായുഗത്തിൽ അന്റോളിന ലെവെന്റ്, സിറിയ, മെസൊപ്പൊട്ടേമിയ, മധ്യഏഷ്യ എന്നിവിടങ്ങളിൽ താമസിച്ചിരുന്ന ശില്പികൾ വളരെയേറെ നിപുണരായിരുന്നു. മൺകട്ടകൾ ഉപയോഗിച്ച് വീടുകളിൽ തുടങ്ങി ഗ്രാമങ്ങൾ വരെ അവർ പണിതുയർത്തി. മനുഷ്യരുടേയും മൃഗങ്ങളുടേയും ചിത്രങ്ങളുപയോഗിച്ച് ചുമരുകൾ മോടിപ്പിടിപ്പിക്കുന്ന രീതിയും ഇക്കൂട്ടർക്കിടയിൽ ഉണ്ടായിരുന്നു. മരത്തടികൊണ്ടുള്ള ചട്ടക്കൂടുണ്ടാക്കി അതിന്മേൽ ചെളികൊണ്ടോ കളിമണ്ണുകൊണ്ടോ ബലപ്പെടുത്തിയുള്ള നിർമ്മാണരീതിയും ഇവർക്ക് വശമായിരുന്നു. മരിച്ചവർക്കായ് ശവകുടീരങ്ങളും നവീനശിലായുഗത്തിൽ പണിതിരുന്നു. അയർലൺറ്റിന്റെ ചിലഭാഗങ്ങളിൽ ഇത്തരം ആയിരകണക്കിന് ശവകല്ലറകൾ ഇന്നും അവശേഷിക്കുന്നുണ്ട്. ബ്രിട്ടീഷ് ദ്വീപുകളിൽ ഉണ്ടായിരുന്ന ശിലായുഗ ജനത മരിച്ചുപോയവർക്കായി ശവപ്പറമ്പും പ്രത്യേകം കല്ലറകളും(തൊപ്പിക്കല്ല് കുടക്കല്ല് പോലെയുള്ളവ) പണിതിരുന്നു. ഇത്തരം നിർമിതികളിൽ ഏറ്റവും പ്രശതമായത് സ്റ്റോൺ ഹെൻജ് എന്ന് അറിയപ്പെടുന്ന ഒരു മഹാശിലാസ്‌മാരകമാണ്. യൂറോപ്പിലും മെഡിറ്ററേനിയനിലും ഇന്നുകാണപ്പെടുന്ന മഹാശിലാസ്മാരകങ്ങളിൽ ഭൂരിഭാഗവും നവീനശിലായുഗത്തിൽ പ്രതിഷ്‌ഠിച്ചതാണ്. സ്റ്റോൺ ഹെൻജിന് സമാനമായ നിർമിതികൾ ലോകത്തിന്റെ പലഭാഗങ്ങളിലും കാണാൻ കഴിയും.
പുറത്തേക്കുള്ള കണ്ണികൾ
വർഗ്ഗം:വാസ്തുകലാശൈലികൾ
പയ്യൂർ സുബ്രഹ്മണ്യസ്വാമി ക്ഷേത്രം
പകരം=പയ്യൂർ സുബ്രഹ്മണ്യസ്വാമി ക്ഷേത്രം മുൻവശം|ലഘുചിത്രം|പയ്യൂർ സുബ്രഹ്മണ്യസ്വാമി ക്ഷേത്രം മുൻവശം |ഇടത്ത്‌|320x320ബിന്ദു ഗുരുവായൂരിൽ നിന്നും തൃശൂർ റോഡിൽ യാത്രചെയ്താൽ കൂനംമൂച്ചി എത്തുംമുമ്പേ ഒന്നര കിലോമീറ്റർ ഇടതുമാറിയാണ് പയ്യൂർ സുബ്രഹ്മണ്യസ്വാമി ക്ഷേത്രം. ഏഴു ഏക്കറോളം ഭൂമിയിൽ ആനപ്പള്ള മതിലിനകത്താണ് ഈ ക്ഷേത്രം. പൗരാണികതയുടെ കൊത്തുപണികൾ ശ്രീകോവിലിനു ചുറ്റുമുണ്ട്. ഒരേക്കറിനുള്ളിൽ കുളമാണ്. ആവണപ്പറമ്പ് മനക്കാരുടേതായിരുന്നു പുരാതനമായ ഈ ക്ഷേത്രം. 1978-ൽ കൊച്ചി ദേവസ്വം ബോർഡിന് കൈമാറി. ബാലരൂപത്തിലുള്ള സുബ്രഹ്മണ്യനാണ് പ്രതിഷ്ഠ.
പയ്യൂർ എന്ന് ഈ സ്ഥലത്തിനു പേരു വരാൻ കാരണം പയ്യൻ (സുബ്രഹ്മണ്യൻ) + ഊര് (സ്ഥലം) കൂടിചേർന്നാണെന്നാണ് വിശ്വാസം. മഹാക്ഷേത്രങ്ങളിൽ മാത്രം കണ്ടുവരുന്ന വലിയ ചുറ്റുമതിലും വലുപ്പമുള്ള ബലിക്കല്ലും ചുറ്റും കൊത്തുപണികളുള്ള ശ്രീ കോവിലും ഇവിടത്തെ പ്രത്യകതയാണ്. പകരം=മതിൽക്കെട്ട് |ഇടത്ത്‌|ലഘുചിത്രം|ഭൂതത്താന്മാർ നേരം വെളുത്തപ്പോൾ പണി ഉപേക്ഷിച്ചുപോയ മതിൽക്കെട്ട്. ഒറ്റ രാത്രികൊണ്ട് ഭൂതത്താന്മാർ പണികഴിച്ചു വെന്നു കരുതുന്ന ആനപ്പള്ള മതിൽ ക്ഷേത്രത്തെ മറ്റു ക്ഷേത്രങ്ങളിൽ നിന്നും വിത്യസ്തമാക്കുന്നു. നേരം വെളുക്കാറായപ്പോൾ  പണിയുപേക്ഷിച്ചുപോയി എന്നു കരുതപ്പെടുന്ന മതിൽ കെട്ടിൻ്റെ ഒരു ഭാഗം ഇന്നും അങ്ങിനെ തന്നെ നിലനിർത്തിയിരിക്കുന്നു. ഹിഡുംബൻ സ്വാമിയോടു കൂടിയിരിക്കുന്ന പളനിയാണ്ടവൻ ഇവിടെയുള്ളപ്പോൾ ഇവിടുത്തുക്കാർ പളനിക്കു വേറെ പോകേണ്ടകാര്യം ഇല്ലെന്നാണ് വെപ്പ്. പണ്ടു കാലത്തു മഹാക്ഷേത്രങ്ങളിൽ മാത്രം നടന്നു വന്നിരുന്ന ദിവസങ്ങളോളം നീണ്ടു നിന്നിരുന്ന ഉത്സവങ്ങളും ആഘോഷങ്ങളും കാലക്രമേണ ഇവിടുന്നു ഇപ്പോൾ മറഞ്ഞു പോയിരിക്കുന്നു.
അവലംബം
http://www.egazette.kerala.gov.in/pdf/2008/52/part4/devaswam.pdf
https://www.cochindevaswomboard.org/thrissur.html വർഗ്ഗം:Temple വർഗ്ഗം:Hindu temples in kera വർഗ്ഗം:Murugan temples വർഗ്ഗം:Hindu temples in India templates
ലോഗർ പ്രവിശ്യ
ലോഗർ (Pashto: لوګر; Dari: لوگر) രാജ്യത്തിന്റെ കിഴക്കൻ ഭാഗത്തായി സ്ഥിതി ചെയ്യുന്ന അഫ്ഗാനിസ്ഥാനിലെ 34 പ്രവിശ്യകളിൽ ഒന്നാണ്. ഏഴ് ജില്ലകളായി തിരിച്ചിരിക്കുന്ന ഈ പ്രവിശ്യ നൂറുകണക്കിന് ഗ്രാമങ്ങളെ ഉൾക്കൊള്ളുന്നു. പ്രവിശ്യയുടെ തലസ്ഥാനം പുലി ആലം നഗരമാണ്. 2021 ലെ കണക്കനുസരിച്ച്, ലോഗർ പ്രവിശ്യയിൽ ഏകദേശം 442,037 ജനസംഖ്യയുണ്ട്. താജിക്, പഷ്തൂൺ ഭൂരിപക്ഷമുള്ള ഒരു ബഹുസ്വര ഗോത്ര സമൂഹമാണിത്. ലോഗർ നദി പടിഞ്ഞാറ് വഴി പ്രവിശ്യയിൽ പ്രവേശിച്ച് വടക്കോട്ട് ഒഴുകുന്നു.
ഇസ്ലാമിക കാലഘട്ടത്തിന് മുമ്പ്
ഏകദേശം 2600 വർഷം പഴക്കമുള്ള ഒരു സൊറാസ്ട്രിയൻ അഗ്നിക്ഷേത്രം മെസ് അയ്നാക്കിൽ (കാബൂളിൽ നിന്ന് ഏകദേശം 25 മൈൽ അല്ലെങ്കിൽ 40 കിലോമീറ്റർ തെക്കുകിഴക്കായി) കണ്ടെത്തി. നിരവധി ബുദ്ധ സ്തൂപങ്ങളും ഏകദേശം ആയിരത്തിലധികം ബുദ്ധ പ്രതിമകളും ഇവിടെനിന്ന് കണ്ടെത്തി. ഉരുക്കു ശാലകൾ, ഖനിത്തൊഴിലാളികളുടെ താമസകേന്ദ്രം (അക്കാലത്ത് ഈ സ്ഥലത്തെ ചെമ്പ് നന്നായി അറിയപ്പെട്ടിരുന്നു), ഒരു കമ്മട്ടം, രണ്ട് ചെറിയ കോട്ടകൾ, ഒരു ഉൾക്കോട്ട, കുശാൻ, സസാനിയൻ, ഇന്തോ-പാർഥിയൻ കാലഘട്ടത്തിലെ നാണയങ്ങളുടെ ശേഖരം എന്നിവയും ഈ സൈറ്റിൽ നിന്ന് കണ്ടെത്തി.
സമീപകാല ചരിത്രം
1995 ആയപ്പോഴേക്കും ഈ പ്രവിശ്യ താലിബാൻ സർക്കാരിന്റെ നിയന്ത്രണത്തിൻകീഴിലായി. 2001 അവസാനത്തോടെ ഇവിടനിന്ന് താലിബാനെ നീക്കം ചെയ്യുകയും കർസായി ഭരണകൂടം രൂപീകരിക്കുകയും ചെയ്തതിനുശേഷം, അന്താരാഷ്ട്ര സുരക്ഷാ സഹായ സേനയും (ഐഎസ്എഎഫ്) അഫ്ഗാൻ ദേശീയ സുരക്ഷാ സേനയും (എഎൻഎസ്എഫ്) ക്രമേണ ഈ പ്രദേശത്തിന്റെ സുരക്ഷാ ചുമതലകൾ ഏറ്റെടുത്തു. ലോഗർ പ്രവിശ്യാ പുനർനിർമ്മാണ സംഘം 2008 മാർച്ചിൽ സ്ഥാപിതമായി. സുരക്ഷ, വികസനം, ജോലികൾ എന്നിവയുൾപ്പെടെ തദ്ദേശവാസികൾക്ക് ഇത് നിരവധി ആനുകൂല്യങ്ങൾ നൽകി.
ഇതിനിടയിൽ, താലിബാൻ വിമതർ പലപ്പോഴും ഈ പ്രദേശത്ത് വലിയ അസ്വസ്ഥതകൾ സൃഷ്ടിച്ചുകൊണ്ടിരുന്നു പ്രധാന പദ്ധതികൾക്കെതിരായ വൻ ആക്രമണങ്ങൾ, സാധാരണക്കാരുടെ പ്രദേശങ്ങളിലെ ചാവേർ ബോംബാക്രമണങ്ങൾ, അഫ്ഗാൻ സർക്കാർ ജീവനക്കാരുടെ കൊലപാതകങ്ങൾ എന്നിവ ഇതിൽ ഉൾപ്പെടുന്നു. 2014 ഓഗസ്റ്റ് 19 ന്, പ്രവിശ്യയുടെ നിയന്ത്രണം ഏറ്റെടുക്കാൻ ലക്ഷ്യമിട്ട് 700 തീവ്രവാദികളുമായി ഒരു വലിയ താലിബാൻ ആക്രമണം നടക്കുകയും അതേസമയം നാറ്റോയുടെ നേതൃത്വത്തിലുള്ള വിദേശ സേനയുടെ 2014 ഡിസംബറിലെ വ്യോമാക്രമണത്തിൽ മൂന്ന് സിവിലിയന്മാരെ തെറ്റായി വധിക്കപ്പെടുകയുംചെയ്തിരുന്നു.
വുതായ് പർവ്വതം
ചൈനയിലെ ഷാൻഷി പ്രവിശ്യയിൽ സ്ഥിതിചെയ്യുന്ന ഒരു പർവ്വതമാണ് വുതായ് പർവ്വതം അഥവാ വുതായ്ഷാൻ(ഇംഗ്ലീഷ്: Mount Wutai; ചൈനീസ് :五台山). നിരവധി മഠങ്ങളും ക്ഷേത്രങ്ങളും ഈ പർവ്വതസാനുക്കളിൽ സ്ഥാപിക്കപ്പെട്ടിട്ടുണ്ട്. 2009ൽ യുനെസ്കോ വുതായ് പർവ്വതത്തെ ലോകപൈതൃകപട്ടികയിൽ ഉൾപ്പെടുത്തി.
ചൈനീസ് ബുദ്ധിസത്തിലെ നാൽ പുണ്യപർവ്വതങ്ങളിൽ ഒന്നാണ് വുതായ്ഷാൻ. ചൈനീസ് വിശ്വാസപ്രകാരം ജ്ഞാനത്തിന്റെ ബോധിസത്വന്റെ വാസഗൃഹമാണ് ഈ പർവ്വതം. ഈ പർവ്വതപ്രദേശത്ത് ഇടയ്ക്കിടയ്ക്ക് ബോധിസത്വൻ പ്രത്യക്ഷപ്പെടാറുണ്ടെന്നാണ് വിശ്വാസം. അത് ചിലപ്പോൾ ഒരു സന്യാസിയുടേയോ, പഞ്ചവർണ്ണത്തിലുള്ള മേഘങ്ങളുടേയോരൂപത്തിലാകാം. തിബറ്റൻ ബുദ്ധിസവുമായും സഹിഷ്ണ ബന്ധം പുലർത്തുന്നു.
പുറത്തേക്കുള്ള കണ്ണികൾ
വർഗ്ഗം:ചൈനയിലെ പർവ്വതങ്ങൾ വർഗ്ഗം:ചൈനയിലെ ലോകപൈതൃകകേന്ദ്രങ്ങൾ വർഗ്ഗം:ചൈനയിലെ ദേശീയോദ്യാനങ്ങൾ വർഗ്ഗം:ചൈനയിലെ ബുദ്ധമതകേന്ദ്രങ്ങൾ
ബെഞ്ചമിൻ മൊളോയിസ്
ദക്ഷിണാഫ്രിക്കയിലെ ഒരു കവിയും, രാഷ്ട്രീയപ്രവർത്തകനുമായിരുന്നു ബെഞ്ചമിൻ മൊളോയിസ്. ദക്ഷിണാഫ്രിക്കയിലെ വർണ്ണവിവേചനത്തിനെതിരേ പോരാട്ടം നടത്തിയ കലാകാരന്മാരിലൊരാളായിരുന്നു ബെഞ്ചമിൻ. ആഫ്രിക്കൻ നാഷണൽ കോൺഗ്രസ്സിന്റെ അനുയായി കൂടെയായിരുന്ന ബെഞ്ചമിൻ മൊളായിസിനെ പി.വി.ബോത്തെ സർക്കാർ തൂക്കിക്കൊല്ലുകയായിരുന്നു.
ജീവചരിത്രം
1955 ൽ ദക്ഷിണാഫ്രിക്കയിലെ അലക്സാണ്ട്രിയയിലാണ് ബെഞ്ചമിൻ ജനിച്ചത്. ഒരു ഫാക്ടറി തൊഴിലാളിയായിരുന്ന ബഞ്ചമിൻ നിരോധിക്കപ്പെട്ട ആഫ്രിക്കൻ നാഷണൽ കോൺഗ്രസ്സിന്റെ അനുയായിയായിരുന്നു. ദക്ഷിണാഫ്രിക്കയിലെ കുപ്രസിദ്ധമായ അപ്പാർത്തീഡ് നിയമത്തിനെതിരേ പോരാട്ടം നടത്തിയ കലാകാരന്മാരിലൊരാൾ കൂടിയായിരുന്നു ബെഞ്ചമിൻ.
വധശിക്ഷ
1983 ൽ കറുത്തവർഗ്ഗക്കാരനായ ഒരു പോലീസ് ഉദ്യോഗസ്ഥൻ വധിക്കപ്പെട്ടതുമായി ബന്ധപ്പെട്ട കേസിലാണ് പോലീസ് ബെഞ്ചമിനെ അറസ്റ്റ് ചെയ്തത്. ആഫ്രിക്കൻ നാഷണൽ കോൺഗ്രസ്സ് ഈ കൊലപാതകത്തിന്റെ ഉത്തരവാദിത്തം ഏറ്റെടുത്തിരുന്നുവെങ്കിലും, അതിൽ ബെഞ്ചമിന് യാതൊരു പങ്കുമില്ലായിരുന്നുവെന്ന് അറിയിച്ചിരുന്നു. ബെഞ്ചമിന്റെ വധശിക്ഷ റദ്ദാക്കുവാൻ വേണ്ടി ദക്ഷിണാഫ്രിക്കയിലുടനീളം പ്രക്ഷോഭങ്ങളും സമരങ്ങളും നടന്നു. അമേരിക്കയും, റഷ്യയും ഉൾപ്പെടെയുള്ള ലോകരാഷ്ട്രങ്ങൾ ഈ വധശിക്ഷ റദ്ദാക്കുവാൻ, ബോത്തെ സർക്കാരിനോടാവശ്യപ്പെട്ടു. 1985 ഒക്ടോബർ 18 ന് പ്രിട്ടോറിയ ജയിലിൽ വെച്ച് ബെഞ്ചമിനെ തൂക്കിലേറ്റി.
അവലംബം
വർഗ്ഗം:1955-ൽ ജനിച്ചവർ വർഗ്ഗം:1985-ൽ മരിച്ചവർ വർഗ്ഗം:ഒക്ടോബർ 18-ന് മരിച്ചവർ വർഗ്ഗം:മനുഷ്യാവകാശപ്രവർത്തകർ
ട്രാൻസ്‌നിസ്ട്രിയ
ട്രാൻസ്‌നിസ്ട്രിയ (ട്രാൻസ്-ഡ്നൈസ്റ്റർ ട്രാൻസ്ഡ്നിസ്ട്രിയ എന്നീ പേരുകളിലും അറിയപ്പെടുന്നു) ഒരു വിഘടിതപ്രദേശമാണ്. ഡ്നൈസ്റ്റർ നദിക്കും മോ‌ൾഡോവയുടെ ഉക്രൈനുമായുള്ള കിഴക്കൻ അതിർത്തിക്കുമിടയ്ക്കു കിടക്കുന്ന ഒരു തുണ്ടു ഭൂമിയാണിത്. 1990-ൽ സ്വാതന്ത്ര്യം പ്രഖ്യാപിച്ചതിനും പ്രത്യേകിച്ച് 1992-ലെ ട്രാൻസ്‌നിസ്ട്രിയൻ യുദ്ധത്തിനും ശേഷം ഈ പ്രദേശം പ്രിഡ്നിസ്ട്രോവിയൻ മോൾഡാവിയൻ റിപ്പബ്ലിക് (പി.എം.ആർ. പ്രിഡ്നിസ്ട്രോവീ എന്നും അറിയപ്പെടുന്നു) എന്ന പരക്കെ അംഗീകാരം ലഭിച്ചിട്ടില്ലാത്ത റിപ്പബ്ലിക്കായാണ് നിലനിൽക്കുന്നത്. ഡ്നൈസ്റ്റർ നദിക്ക് കിഴക്കുള്ള പ്രദേശങ്ങൾ തങ്ങളുടേതാണെന്നാണ് ഈ രാജ്യം അവകാശപ്പെടുന്നത്. പടിഞ്ഞാറൻ തീരത്തുള്ള ബെൻഡർ നഗരവും അതിനു ചുറ്റുമുള്ള പ്രദേശങ്ങളും തങ്ങളുടേതാണെന്നും ഇവർ അവകാശപ്പെടുന്നുണ്ട്. റിപ്പബ്ലിക് ഓഫ് മോൾഡോവ ഈ രാജ്യത്തെ അംഗീകരിക്കുന്നില്ല. ട്രാൻസ്‌നിസ്ട്രിയയുടെ നിയന്ത്രണത്തിലുള്ള ഭൂരിഭാഗം പ്രദേശങ്ങ‌ളും തങ്ങളുടേതാണെന്നാണ് മോൾഡോവ അവകാശപ്പെടുന്നത്. ഈ പ്രദേശം ട്രാൻസ്‌നിസ്ട്രിയ എന്ന പ്രത്യേക നിയമാവസ്ഥയുള്ള സ്വയംഭരണപ്രദേശത്തിന്റെ (Unitatea teritorială autonomă cu statut juridic special Transnistria) ഭാഗമായാണ് (സ്ട്രിൻഗ നിസ്ട്രൂലൂയി അല്ലെങ്കിൽ "ഡ്നൈസ്റ്ററിന്റെ ഇടതു തീരം")  മോൾഡോവ കണക്കാക്കുന്നത്.
സോവിയറ്റ് യൂണിയൻ വിഘടിച്ചശേഷം മോൾഡോവയും ഇതിൽ നിന്ന് വിഘടിച്ചുപോയ അംഗീകാരമില്ലാത്ത ട്രാൻസ്‌നിസ്ട്രിയ എന്ന പ്രദേശവും തമ്മിലുള്ള സ്പർദ്ധ യുദ്ധത്തിലേയ്ക്ക് വഴുതിവീണു. 1992 മാർച്ചിലാണ് യുദ്ധം തുടങ്ങിയത്. 1992 ജൂലൈ മാസത്തിൽ വെടിനിർത്തൽ പ്രഖ്യാപിക്കപ്പെട്ടതോടെ യുദ്ധം അവസാനിച്ചു. ഈ കരാറിന്റെ അടിസ്ഥാനത്തിൽ മൂന്നു കക്ഷികളുള്ള (റഷ്യ, മോൾഡോവ, ട്രാൻസ്‌നിസ്ട്രിയ) സംയുക്ത നിയന്ത്രണക്കമ്മീഷൻ നദിയുടെ ഇരുവശത്തുമുള്ള ഇരുപത് പ്രദേശങ്ങൾ ചേർന്ന സൈന്യരഹിത ഭൂമിയിലെ സുരക്ഷയും മറ്റും നോക്കിനടത്തും. വെടിനിർത്തൽ തുടരുന്നുണ്ടെങ്കിലും ഈ പ്രദേശത്തിന്റെ രാഷ്ട്രീയ നില ഇതുവരെ ഒരു തീരുമാനമാക്കാൻ സാധിച്ചിട്ടില്ല. അന്താരാഷ്ട്രതലത്തിൽ അംഗീകാരമില്ല എങ്കിലും ഫലത്തിൽ ട്രാൻസ്‌നിസ്ട്രിയ ഒരു സ്വതന്ത്ര രാജ്യമാണ്. സ്വന്തം ഭരണകൂടവും, പാർലമെന്റും, സൈന്യവും, പോലീസും, പോസ്റ്റൽ സംവിധാനവും നാണയവുമുള്ള ഒരു പ്രസിഡൻഷ്യൽ റിപ്പബ്ലിക്കായാണ് ട്രാൻസ്‌നിസ്ട്രിയ സ്വന്തം ഘടന രൂപപ്പെടുത്തിയിരിക്കുന്നത്. ട്രാൻസ്‌നിസ്ട്രിയയുടെ ഭരണകർത്താക്കൾ ഒരു ഭരണഘടനയും കൊടിയും ദേശീയഗാനവും രാഷ്ട്രീയ മുദ്രയും സ്വീകരിച്ചിട്ടുണ്ട്. എന്നിരുന്നാലും 2005-ൽ മോൾഡോവയും ഉക്രൈനും തമ്മിലുണ്ടാക്കിയ കരാറനുസരിച്ച് ഉക്രൈനിയൻ അതിർത്തിവഴി ചരക്കുകൾ കയറ്റുമതി ചെയ്യാൻ ശ്രമിക്കുന്ന എല്ലാ ട്രാൻസ്നിസ്ട്രിയൻ കമ്പനികളും മോൾഡോവൻ ഉദ്യോഗസ്ഥരിൽ നിന്ന് രജിസ്ട്രേഷൻ നേടിയിരിക്കണം. 2005-ൽ യൂറോപ്യൻ യൂണിയൻ ബോർഡർ അസിസ്റ്റൻസ് മിഷൻ റ്റു മോൾഡോവ ആൻഡ് ഉക്രൈൻ പ്രവർത്തനമാരംഭിച്ച ശേഷമായിരുന്നു ഈ കരാർ നിലവിൽ വന്നത്. മിക്ക ട്രാൻസ്‌നിസ്ട്രിയക്കാർക്കും മോൾഡോവൻ പൗരത്വമുണ്ട്. പക്ഷേ റഷ്യൻ പൗരത്വവും ഉക്രൈനിയൻ പൗരത്വവുമുള്ള പല ട്രാൻസ്‌നിസ്ട്രിയക്കാരുമുണ്ട്.
റഷ്യൻ സൈന്യം നിലയുറപ്പിച്ചിരിക്കുന്നതിനാൽ, "ഫലത്തിൽ റഷ്യയുടെ നിയന്ത്രണത്തിൻ കീഴിലോ കാര്യമായ സ്വാധീനത്തിൻ കീഴിലോ ആണ് ഈ പ്രദേശ"മെന്നാണ് മനുഷ്യാവകാശങ്ങൾക്കായുള്ള യൂറോപ്യൻ കോടതി കണക്കാക്കുന്നത്.
നഗോർണോ-കാരബാഖ്, അബ്ഘാസിയ, സൗത്ത് ഒസ്സെഷ്യ എന്നിവയെപ്പോലെ ട്രാൻസ്‌നിസ്ട്രിയയും സോവിയറ്റ് യൂണിയൻ തകർന്നതിനു ശേഷം "തണുത്തുറ‌ഞ്ഞ പോരാട്ടം" നിലനിൽക്കുന്ന ഒരു പ്രദേശമായി കണക്കാക്കപ്പെടുന്നു. അംഗീകാരമില്ലാത്ത ഈ നാലു രാജ്യങ്ങളും പരസ്പരം സൗഹാർദ്ദപരമായ ബന്ധം കാത്തുസൂക്ഷിക്കുന്നുണ്ട്. ഈ രാജ്യങ്ങൾ കമ്യൂണിറ്റി ഫോർ ഡെമോക്രസി ആൻഡ് ദി റൈറ്റ്സ് ഓഫ് നേഷൻസ് എന്ന സംഘടനയും രൂപീകരിച്ചിട്ടുണ്ട്.
പ്രാദേശിക ലിങ്കുകൾ
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ വർഗ്ഗം:ട്രാൻസ്‌നിസ്ട്രിയ വർഗ്ഗം:യൂറോപ്പിലെ തർക്കപ്രദേശങ്ങൾ
ഫ്രഞ്ച് പ്രതിരോധം
s
ചെസ്സിലെ പ്രാരംഭനീക്കത്തിന്റെ ഒരു രീതിയാണ് ഫ്രഞ്ച് ഡിഫൻസ് അഥവാ ഫ്രഞ്ച് പ്രതിരോധം.വെളുത്തകരുവിന്റെ e4 എന്ന നീക്കത്തിനെതിരെ കറുത്ത കരു e6 നീക്കിയാണ് ഇത് തുടങ്ങുന്നത്.
ശക്തവും പെട്ടെന്ന് തകരാത്തതുമെന്ന് പുകൾപെറ്റ ഫ്രഞ്ച് പ്രതിരോധത്തിൽ കളിയുടെ തുടക്കത്തിൽ കറുത്ത കരുക്കൾക്ക് ചലനസ്വാതന്ത്ര്യം കുറയും. ഈ പ്രതിരോധത്തിൽ വെള്ളയ്ക്ക് രാജാവിന്റെ വശത്തും കറുപ്പിന് മന്ത്രിയുടെ വശത്തുമാണ് ആക്രമണം സാധ്യമാകുക.
വർഗ്ഗം:ചെസ്സിലെ പ്രാരംഭനീക്കങ്ങൾ
മഹാരാഷ്ട്രവാദി ഗോമാന്തക് പാർട്ടി
ഗോവയിൽ നിന്നുള്ള ഒരു സംസ്ഥാന രാഷ്ട്രീയ കക്ഷിയാണ് മഹാരാഷ്ട്രവാദി ഗോമാന്തക് പാർട്ടി (MGP). പോർച്ചുഗീസ് കോളനി ഭരണം അവസാനിച്ച് ഗോവ ഇന്ത്യയിൽ ലയിച്ച ശേഷം ആദ്യമായി സർക്കാർ രൂപീകരിച്ചത് MGP ആണ്.2012ൽ നടന്ന  ഗോവ നിയാമസാഭ തെരഞ്ഞടുപ്പിൽ മഹാരാഷ്ട്രവാദി ഗോമാന്തക് പാർട്ടി (MGP)ക്ക് 40 നിയാമസാഭ സിറ്റിൽ 3സിറ്റ് ലഭിച്ചത് .പിന്നീട് ബിജെപി യുമായി സഖൃം സ്ഥപിച്ചൂ
വർഗ്ഗം:ഇന്ത്യയിലെ രാഷ്ട്രീയകക്ഷികൾ
നിലമ്പൂർ തേക്ക്
കേരളത്തിലെ മലപ്പുുറം ജില്ലയിലെ നിലമ്പൂരിൽ ഉള്ള [തേക്ക്|തേക്കുകാടുകൾ] ലോകത്തിലെ ആദ്യത്തെ തേക്കുവളർത്തൽ കേന്ദ്രമാണ്. മികച്ച ഗുണനിലവാരവും തനിമയുമുള്ള ഉൽ‌പ്പന്നങ്ങളിലൊന്നാണ് നിലമ്പൂർ തേക്ക്. പ്രാചീനകാലം മുതൽ ലോകപ്രശസ്തിയുള്ളതാണ് ഈ തേക്ക്കാടുകൾ.ഏകദേശം 50 മീറ്റർവരെ ഉയരത്തിൽ വളരുന്ന മരങ്ങളാണിവ. നിലമ്പൂർ മേഖലയിലെ ഇലപൊഴിയും കാടുകളിൽ തേക്ക് ധാരാളമായി വളരുന്നു. മലബാർ തേക്ക് എന്ന പേരിലും അറിയപ്പെടുന്നുണ്ട്. ഇവയുടെ വാർഷിക വളയങ്ങളും ഗന്ധവും പേരുകേട്ടതാണ്.
ഭൂമിശാസ്ത്ര സൂചിക പദവി
ഒരു പ്രത്യേക ഉത്പന്നത്തിന്റെ ഗുണ മേൻമ അത് ഉത്പാദിപ്പിക്കപ്പെടുന്ന സ്ഥലത്തിന്റെ ഭൂമിശാസ്ത്രപരമായ പ്രത്യകതകളോടും സംസ്‌കരണ രീതികളോടും ബന്ധപ്പെട്ടിരിക്കുന്നുവെങ്കിൽ അവയെ തിരിച്ചറിയുന്നതിന് വേണ്ടിയാണ് ഭൂമിശാസ്ത്ര സൂചികകൾ. നിലമ്പൂർ തേക്കിന് ഭൂമിശാസ്ത്ര സൂചിക പദവി ലഭിക്കുന്നതുമായി ബന്ധപ്പെട്ട് കേരള കാർഷിക സർവ്വകലാശാല ശ്രമം നടത്തിയിട്ടുണ്ട്.
പേരിനു പിന്നിൽ
മലയാളത്തിൽ തേക്ക് എന്നത് തെക്ക് നിന്നു വന്ന മരം എന്നർത്ഥത്തിലാണ്.
തേക്ക് മ്യൂസിയം
നിലമ്പൂർ തേക്കിനു മാത്രമായി നിർമ്മിക്കപ്പെട്ട മ്യൂസിയമാണ് നിലമ്പൂർ തേക്ക് മ്യൂസിയം. 1995 മേയിൽ കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ട് കേരള വന വകുപ്പിന്റെ ആഭിമുഖ്യത്തിൽ സ്ഥാപിച്ചതാണിത്. മലപ്പുറം ജില്ലയിലെ നിലമ്പൂർ ടൗണിൽ നിന്നും ഊട്ടി റോഡിലൂടെ 4 കിലോമീറ്റർ സഞ്ചരിച്ചാൽ ഇവിടെയെത്താം. 160 വർഷം മുൻപ് ഈ തേക്ക് മരങ്ങൾ വളർത്താനുള്ള ശ്രമം ആരംഭിച്ച സ്ഥലത്തു തന്നെയാണ് ഈ പ്രദർശനാലയവും സ്ഥാപിച്ചിട്ടുള്ളത്. ഇതിനു വളരെ അടുത്തായാണ് ലോകത്തിലെ തന്നെ ഏറ്റവും പഴക്കമുള്ള തേക്ക് മരവും (കന്നോലിസ് പ്ലോട്ട്) സ്ഥിതി ചെയ്യുന്നത്. ഇത്തരത്തിൽപ്പെട്ട ലോകത്തിലെതന്നെ ആദ്യത്തെ മ്യൂസിയമാണിത്. തേക്കിനെക്കുറിച്ചും, അതിന്റെ ചരിത്രം, തേക്ക് വളർത്തലും പരിപാലനവും അതിന്റെ വിവിധ ഉപയോഗങ്ങളും സാമൂഹിക വാണിജ്യപ്രാധാന്യങ്ങളും മ്യൂസിയത്തിൽ വിവരിക്കുന്നു.
ചരിത്രം
പുരാതനകാലത്ത് കേരളത്തിൽ വന്ന വ്യാപാരികൾ കുരുമുളകിനേക്കാൾ മുന്നേ തന്നെ തേക്കും വീട്ടിയുമാണ് വാങ്ങ്നിയിരുന്നതെന്ന് വിശ്വസിക്കുന്നു. റോമിൽ നിന്നും നിലമ്പൂർ കാടുകളിൽ മാത്രം കാണപ്പെടുന്ന വീട്ടി മരത്തിൽ നിർമ്മിച്ച മേശ കണ്ടെത്തിയിട്ടുണ്ട്. മൂത്ത പ്ലീനിയുടെ ഏരിത്രിയൻ രേഖകളിൽ കേരളത്തിലെ പ്രത്യേകതേക്കുമരങ്ങളെകുറിച്ച് വിവരണം ഉണ്ട്. സുലൈമാൻ നബിയുടെ കാലത്ത് നിലമ്പൂർ കാടുകളിൽ നിന്ന് തേക്ക് കൊണ്ടുപോയതായി പരാമർശമുണ്ട്. എന്നാൽ 1840 ൽ ബ്രിട്ടീഷുകാർ ലോകത്തു തന്നെ ആദ്യമായി ശാസ്ത്രീയമായി നിലമ്പൂരിൽ കനോലി പ്ലോട്ട് എന്ന പേരിൽ തേക്ക് പ്ലാന്റേഷൻ ആരംഭിച്ചു.നിലമ്പൂർ തേക്ക് തടികളുടെ പ്രധാന വിൽപ്പന കേന്ദ്രങ്ങളാണ് അരുവാക്കോട്, നെടുങ്കയം എന്നിവിടങ്ങളിലുള്ളത്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ഭൂപ്രദേശസൂചികകൾ വർഗ്ഗം:വൃക്ഷങ്ങൾ
ഗെയിം എഞ്ചിൻ
വീഡിയോ ഗെയിമുകൾ നിർമ്മിക്കുന്നതിനായി ആളുകൾക്കായി രൂപകൽപ്പന ചെയ്‌തിരിക്കുന്ന ഒരു സോഫ്റ്റ്‌വേർ-വികസന പരിതഃസ്ഥിതിയാണ് ഗെയിം എഞ്ചിൻ. കൺസോളുകൾ, മൊബൈൽ ഉപകരണങ്ങൾ, സ്വകാര്യ കമ്പ്യൂട്ടറുകൾ എന്നിവയ്‌ക്കായി ഗെയിമുകൾ നിർമ്മിക്കാൻ ഡവലപ്പർമാർ ഗെയിം എഞ്ചിനുകൾ ഉപയോഗിക്കുന്നു. ഗെയിം എഞ്ചിൻ സാധാരണയായി നൽകുന്ന പ്രധാന പ്രവർത്തനത്തിൽ 2 ഡി അല്ലെങ്കിൽ 3 ഡി ഗ്രാഫിക്സിനുള്ള റെൻഡറിംഗ് എഞ്ചിൻ ("റെൻഡറർ"), ഫിസിക്സ് എഞ്ചിൻ അല്ലെങ്കിൽ കൂട്ടിയിടി കണ്ടെത്തൽ (കൂട്ടിയിടി പ്രതികരണം), ശബ്‌ദം, സ്ക്രിപ്റ്റിംഗ്, അനിമേഷൻ, കൃത്രിമ ബുദ്ധി, നെറ്റ്‌വർക്കിംഗ്, സ്ട്രീമിംഗ്, മെമ്മറി മാനേജുമെന്റ്, ത്രെഡിംഗ്, പ്രാദേശികവൽക്കരണ പിന്തുണ, സീൻ ഗ്രാഫ്, കൂടാതെ സിനിമാറ്റിക്സിനുള്ള വീഡിയോ പിന്തുണയും ഉൾപ്പെടാം. വ്യത്യസ്ത ഗെയിമുകൾ സൃഷ്ടിക്കുന്നതിനോ അല്ലെങ്കിൽ ഒന്നിലധികം പ്ലാറ്റ്ഫോമുകളിലേക്ക് ഗെയിമുകൾ പോർട്ട് ചെയ്യുന്നതിന് സഹായിക്കുന്നതിനോ ഒരേ ഗെയിം എഞ്ചിൻ പുനരുപയോഗിക്കുകയോ / പൊരുത്തപ്പെടുത്തുകയോ ചെയ്യുന്നതിലൂടെ നടപ്പിലാക്കുന്നവർ പലപ്പോഴും ഗെയിം വികസന പ്രക്രിയ വഴി ലാഭമുണ്ടാക്കുന്നു.
ഉദ്ദേശ്യം
മിക്ക കേസുകളിലും, ഗെയിം എഞ്ചിനുകൾ വീണ്ടും ഉപയോഗിക്കാവുന്ന സോഫ്റ്റ്‌വേർ ഘടകങ്ങൾക്ക് പുറമേ വിഷ്വൽ ഡെവലപ്മെൻറ് ടൂളുകളുടെ ഒരു സ്യൂട്ട് നൽകുന്നു. ഡാറ്റാ അടിസ്ഥാനമാക്കിയുള്ള രീതിയിൽ ഗെയിമുകളുടെ ലളിതവും വേഗത്തിലുള്ളതുമായ വികസനം പ്രാപ്തമാക്കുന്നതിന് സംയോജിത വികസന അന്തരീക്ഷത്തിലാണ് ഈ ഉപകരണങ്ങൾ സാധാരണയായി നൽകുന്നത്. ഗെയിം എഞ്ചിൻ ഡവലപ്പർമാർ ഒരു ഗെയിം നിർമ്മിക്കാൻ ഗെയിം ഡവലപ്പർക്ക് ആവശ്യമായേക്കാവുന്ന നിരവധി ഘടകങ്ങൾ ഉൾക്കൊള്ളുന്ന ശക്തമായ സോഫ്റ്റ്‌വേർ സ്യൂട്ടുകൾ വികസിപ്പിച്ചുകൊണ്ട് "ചക്രം മുൻകൂട്ടി കണ്ടുപിടിക്കാൻ" ശ്രമിക്കുന്നു. മിക്ക ഗെയിം എഞ്ചിൻ സ്യൂട്ടുകളും ഗ്രാഫിക്സ്, സൗണ്ട്, ഫിസിക്സ്, എഐ(AI) ഫംഗ്ഷനുകൾ എന്നിവ പോലുള്ള വികസനം സുഗമമാക്കുന്ന സൗകര്യങ്ങൾ നൽകുന്നു. ഈ ഗെയിം എഞ്ചിനുകളെ ചിലപ്പോൾ "മിഡിൽവെയർ" എന്ന് വിളിക്കുന്നു, കാരണം, ഈ പദത്തിന്റെ ബിസിനസ്സ് അർത്ഥം പോലെ, അവ സൗകര്യപ്രദവും പുനരുപയോഗിക്കാവുന്നതുമായ ഒരു സോഫ്റ്റ്‌വേർ പ്ലാറ്റ്ഫോം നൽകുന്നു, അത് ചെലവ് കുറയ്ക്കുന്നതിനിടയിൽ ഒരു ഗെയിം ആപ്ലിക്കേഷൻ വികസിപ്പിക്കുന്നതിന് ആവശ്യമായ എല്ലാ പ്രധാന പ്രവർത്തനങ്ങളും ബോക്സിന് പുറത്ത് നിന്ന് നൽകുന്നു. , സങ്കീർണ്ണതകൾ, സമയബന്ധിതമായി മാർക്കറ്റ് - ഉയർന്ന മത്സരമുള്ള വീഡിയോ ഗെയിം വ്യവസായത്തിലെ എല്ലാ നിർണായക ഘടകങ്ങളും. 2001 ലെ കണക്കനുസരിച്ച് ഗെയിംബ്രിയോ, ജെമോങ്കിഎഞ്ചൈൻ, റെൻഡർവെയർ എന്നിവയാണ് വ്യാപകമായി ഉപയോഗിക്കുന്ന മിഡിൽവെയർ പ്രോഗ്രാമുകൾ.
മറ്റ് തരത്തിലുള്ള മിഡിൽവെയറുകളെപ്പോലെ, ഗെയിം എഞ്ചിനുകളും സാധാരണയായി പ്ലാറ്റ്ഫോം അമൂർത്തീകരണം(abstraction) നൽകുന്നു, ഗെയിം കൺസോളുകളും വ്യക്തിഗത കമ്പ്യൂട്ടറുകളും ഉൾപ്പെടെ വിവിധ പ്ലാറ്റ്ഫോമുകളിൽ ഒരേ ഗെയിം പ്രവർത്തിപ്പിക്കാൻ അനുവദിക്കുന്നു, കുറച്ച് പേരെ മാത്രം വച്ച്, ഗെയിം ഉറവിട കോഡിൽ മാറ്റങ്ങൾ വരുത്താൻ സാധിക്കും. മിക്കപ്പോഴും, ഗെയിം എഞ്ചിനുകൾ രൂപകൽപ്പന ചെയ്തിരിക്കുന്നത് ഒരു ഘടക അധിഷ്ഠിത വാസ്തുവിദ്യ ഉപയോഗിച്ചാണ്, ഇത് എഞ്ചിനിലെ നിർദ്ദിഷ്ട സിസ്റ്റങ്ങളെ മാറ്റിസ്ഥാപിക്കാനോ കൂടുതൽ പ്രത്യേക (പലപ്പോഴും ചെലവേറിയ) ഗെയിം മിഡിൽവെയർ ഘടകങ്ങൾ ഉപയോഗിച്ച് മാറ്റിസ്ഥാപിക്കാനോ വിപുലീകരിക്കാനോ അനുവദിക്കുന്നു. ചില ഗെയിം എഞ്ചിനുകൾ രൂപകൽപ്പന ചെയ്തിരിക്കുന്നത് അയഞ്ഞ രീതിയിൽ ബന്ധിപ്പിച്ച ഗെയിം മിഡിൽവെയർ ഘടകങ്ങളുടെ ഒരു ശ്രേണിയായാണ്, അവ ഒരു ഇച്ഛാനുസൃത എഞ്ചിൻ സൃഷ്ടിക്കുന്നതിനായി തിരഞ്ഞെടുക്കാവുന്ന രീതിയിൽ സംയോജിപ്പിക്കാം, പകരം ഒരു സൗകര്യപ്രദമായ സംയോജിത ഉൽപ്പന്നം വിപുലീകരിക്കുന്നതിനോ ഇഷ്ടാനുസൃതമാക്കുന്നതിനോ ഉള്ള സാധാരണ സമീപനത്തിന് പകരം. എന്നിരുന്നാലും വിപുലീകരണം കൈവരിക്കാമെങ്കിലും, ഗെയിം എഞ്ചിനുകൾക്ക് അവ പ്രയോഗത്തിൽ വരുത്തുന്ന വൈവിധ്യമാർന്ന ഉപയോഗങ്ങൾ കാരണം ഇത് ഉയർന്ന മുൻ‌ഗണനയായി തുടരുന്നു. പേരിന്റെ പ്രത്യേകത ഉണ്ടായിരുന്നിട്ടും, മാർക്കറ്റിംഗ് ഡെമോകൾ, വാസ്തുവിദ്യാ വിഷ്വലൈസേഷനുകൾ, പരിശീലന സിമുലേഷനുകൾ, മോഡലിംഗ് പരിതഃസ്ഥിതികൾ എന്നിവ പോലുള്ള തത്സമയ ഗ്രാഫിക്കൽ ആവശ്യങ്ങളുള്ള മറ്റ് തരത്തിലുള്ള സംവേദനാത്മക ആപ്ലിക്കേഷനുകൾക്കായി ഗെയിം എഞ്ചിനുകൾ പലപ്പോഴും ഉപയോഗിക്കുന്നു.
ചില ഗെയിം എഞ്ചിനുകൾ ഗെയിമുകൾക്ക് ആവശ്യമായ വിശാലമായ പ്രവർത്തനത്തിന് പകരം തത്സമയ 3ഡി റെൻഡറിംഗ് കഴിവുകൾ മാത്രമേ നൽകുന്നുള്ളൂ. ഈ എഞ്ചിനുകൾ ഈ പ്രവർത്തനത്തിന്റെ ബാക്കി ഭാഗം നടപ്പിലാക്കുന്നതിനോ മറ്റ് ഗെയിം മിഡിൽവെയർ ഘടകങ്ങളിൽ നിന്ന് കൂട്ടിച്ചേർക്കുന്നതിനോ ഗെയിം ഡവലപ്പറെ ആശ്രയിക്കുന്നു. ഇത്തരത്തിലുള്ള എഞ്ചിനുകളെ സാധാരണയായി "ഗെയിം എഞ്ചിൻ" എന്ന പദത്തിന് പകരം "ഗ്രാഫിക്സ് എഞ്ചിൻ", "റെൻഡറിംഗ് എഞ്ചിൻ" അല്ലെങ്കിൽ "3ഡി എഞ്ചിൻ" എന്ന് വിളിക്കുന്നു. പൂർണ്ണ സവിശേഷതയുള്ള 3 ഡി ഗെയിം എഞ്ചിനുകളെ "3ഡി എഞ്ചിനുകൾ" എന്ന് വിളിക്കുന്നതിനാൽ ഈ പദങ്ങൾ പൊരുത്തമില്ലാതെ ഉപയോഗിക്കുന്നു. ഗ്രാഫിക്സ് എഞ്ചിനുകളുടെ ചില ഉദാഹരണങ്ങൾ ഇവയാണ്: ക്രിസ്റ്റൽ സ്പേസ്, ജെനസിസ് 3 ഡി, ഇർ‌ലിച്റ്റ്, ഒ‌ജി‌ആർ‌ഇ, റിയൽ‌ഫോം, ട്രൂവിഷൻ 3 ഡി, വിഷൻ എഞ്ചിൻ. ആധുനിക ഗെയിം അല്ലെങ്കിൽ ഗ്രാഫിക്സ് എഞ്ചിനുകൾ സാധാരണയായി ഒരു സീൻ ഗ്രാഫ് നൽകുന്നു, ഇത് 3 ഡി ഗെയിം ലോകത്തിന്റെ ഒബ്ജക്റ്റ്-ഓറിയന്റഡ് പ്രാതിനിധ്യമാണ്, ഇത് ഗെയിം ഡിസൈൻ പലപ്പോഴും ലളിതമാക്കുകയും വിശാലമായ വെർച്വൽ ലോകങ്ങളുടെ കൂടുതൽ കാര്യക്ഷമമായ റെൻഡറിംഗിനായി ഉപയോഗിക്കുകയും ചെയ്യും.
സാങ്കേതികവിദ്യ യുഗത്തിൽ, ഒരു എഞ്ചിന്റെ ഘടകങ്ങൾ കാലഹരണപ്പെട്ടതോ തന്നിരിക്കുന്ന പ്രോജക്റ്റിന്റെ ആവശ്യകതകൾക്ക് അപര്യാപ്തമോ ആകാം. പൂർണ്ണമായും പുതിയ എഞ്ചിൻ പ്രോഗ്രാമിംഗിന്റെ സങ്കീർണ്ണത അനാവശ്യ കാലതാമസത്തിന് കാരണമായേക്കാം (അല്ലെങ്കിൽ പ്രോജക്റ്റ് പൂർണ്ണമായും പുനരാരംഭിക്കേണ്ടതുണ്ട്), ഒരു വികസന ടീം അവരുടെ നിലവിലുള്ള എഞ്ചിൻ പുതിയ പ്രവർത്തനക്ഷമതയോ ഘടകങ്ങളോ ഉപയോഗിച്ച് അപ്‌ഡേറ്റ് ചെയ്യാൻ തിരഞ്ഞെടുക്കാം.
അവലംബം
വർഗ്ഗം:വീഡിയോ ഗെയിം എഞ്ചിനുകൾ
അപരാധി (ചലച്ചിത്രം)
ജോസഫ് മൈൻ കഥയെഴുതി,വി.ടി. നന്ദകുമാർ തിരക്കഥയും സംഭാഷണവുമെഴുതി പി. എൻ. സുന്ദരം സംവിധാനം ചെയ്ത് 1975 ൽ പുറത്തിറങ്ങിയ മലയാളചലച്ചിത്രമാണ് അപരാധി. ആർ. എസ് ശ്രീനിവാസൻ നിർമ്മിച്ച ഈ ചിത്രത്തിൽ പ്രേം നസീർ, ജയഭാരതി, മധു, ഷീല എന്നിവർ പ്രധാന വേഷങ്ങൾ ചെയ്തു. പി. ഭാസ്കരന്റെ വരികൾക്ക് സലിൽ ചൗധരി സംഗീതസംവിധാനം നിർവഹിച്ചു.ഈ ചിത്രം ഒരു വിജയമായിരുന്നു. ഈ ചിത്രത്തിൽ ബബിതക്ക് ശബ്ദം കൊടുത്തുകൊണ്ടാണ് ഭാഗ്യലക്ഷ്മി ആദ്യമായി ഡബ്ബിങ് ചെയ്യുന്നത്.
കഥാസാരം
സമ്പന്നതയുടെ നടുവിൽ മനുഷ്യത്വം നഷ്ടപ്പെട്ട ഒരു കൂട്ടം ജനങ്ങളൂടെ കഥയാണിത്. എസ്റ്റേറ്റ് ഉടമയായ അച്ഛന്റെ സ്വത്ത് കിട്ടാനായി (ജയൻ മധു)) തന്നെ വിശ്വസിച്ച് തന്റെ മക്കളെ പ്രസവിച്ച ലിസിടീച്ചറെ (ജയഭാരതി)  മറന്ന് സുശീലയെ (ഷീല) വിവാഹം ചെയ്യുന്നു. ലിസിയെ വഴിതെറ്റിക്കാൻ മാനേജർ ജോൺസൻ (കെ.പി. ഉമ്മർ ) ശ്രമിക്കുന്നു. അച്ഛൻ സ്വത്ത് പക്ഷേ ഭാര്യാഭർത്താക്കന്മാർക്ക് ഒന്നിച്ച് മാത്രം കൈകാര്യം ചെയ്യാവുന്നതാക്കുന്നു. സുശീല തന്റെ കുഞ്ഞുങ്ങളെ പോലെ അവരെ നോക്കുന്നു. അതിനിടയിൽ സുശീല കിണറ്റിൽ മരിച്ചുകിടക്കുന്നു. അന്വേഷണ ഉദ്യോഗസ്ഥനായി രാജൻ (പ്രേം നസീർ ) വരുന്നു. അവസാനം കുറ്റം ജയന്റെതെന്ന് തെളിയുന്നു. ജോൺസണും സഹായിയും പിടിയിലാവുന്നു.
പാട്ടരങ്ങ്
ഗാനങ്ങൾ :പി. ഭാസ്കരൻ ഈണം : സലിൽ ചൗധരി
യൂറ്റ്യൂബിൽ കാണുക
അപരാധി
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി.എൻ സുന്ദരം സംവിധാനം ചെയ്ത ചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ
87-ആം അക്കാദമി പുരസ്കാരങ്ങൾ
അക്കാദമി ഓഫ് മോഷൻ പിക്ചർ ആർട്സ് ആൻഡ് സയൻസസിന്റെ (എംപാസ്) 87ആം അക്കാദമി പുരസ്കാര ചടങ്ങ് 2015 ഫെബ്രുവരി 25നു ലോസ് ആഞ്ചലസിലെ ഹോളിവുഡിലുള്ള ഡോൾബി തിയ്യേറ്ററിൽ നടന്നു. ഈ ചടങ്ങിൽ 2014ലെ അക്കാദമി അക്കാദമി ഫുരസ്കാരങ്ങൾ പ്രഖ്യാപിക്കുകയും വിതരണം ചെയ്യുകയും ചെയ്തു. അമേരിക്കൻ നടനായിരുന്ന നീൽ പാട്രിക്ക് ഹാരിസ് ആയിരുന്നു ചടങ്ങിന്റെ മുഖ്യ അവതാരകൻ. നീൽ മെറോണും ക്രെയ്ഗ് സഡാനും നിർമ്മാതാക്കളായ ഈ ചടങ്ങ് സംവിധാനം ചെയ്തത് ഹാമിഷ് ഹാമിൽട്ടണായിരുന്നു.
അനുബന്ധ ചടങ്ങുകളിൽ 2014 നവംബർ 8നു ഹോളിവുഡ് ആൻഡ് ഹൈലാൻഡ് സെന്ററിലെ ഗ്രാൻഡ് ബാൾറൂമിൽ ആറാം ഗവർണേഴ്സ് പുരസ്കാരങ്ങൾ സമ്മാനിച്ചു. 2015 ഫെബ്രുവരി 7നു ബെവർലി ഹിൽസിലെ ബെവർലി ഹിൽസ് ഹോട്ടലിൽ മാർഗോ റോബ്ബിയും മൈൽസ് ടെല്ലറും അവതാരകരായ ചടങ്ങിൽ സാങ്കേതിക നിർവ്വഹണത്തിനുള്ള അക്കാദമി അവാർഡുകളും സമ്മാനിച്ചു.
ബേഡ്മാൻ ഓർ (ദ അൺഎക്സ്പെക്റ്റഡ് വിർച്യൂ ഓഫ് ഇഗ്നൊറൻസ്), ദ ഗ്രാൻഡ് ബുഡാപെസ്റ്റ് ഹോട്ടൽ എന്നീ ചിത്രങ്ങളാണ് ഏറ്റവും കൂടുതൽ (4) അവാർഡുകൾ നേടിയത്. മികച്ച സംവിധായകൻ, മികച്ച ചിത്രം, മികച്ച തിരക്കഥ എന്നീ അവാർഡുകളാണ് ബേഡ്മാൻ നേടിയത്. വിപ്ലാഷ് മികച്ച സഹനടനടക്കം മൂന്ന് അവാർഡുകൾ നേടി. ദ തിയറി ഓഫ് എവരിതിങ്, സ്റ്റിൽ ആലിസ്, ദ ഇമിറ്റേഷൻ ഗെയിം, ഇന്റർസ്റ്റെല്ലാർ, ബോയ്ഹുഡ്, ബിഗ്ഹീറോ 6, സിറ്റിസൺഫോർ, ഇഡ, ദ ഫോൺ കാൾ, ഫീസ്റ്റ്, സെൽമ, ക്രൈസിസ് ഹോട്ട്‍ലൈൻ: വെറ്ററൻസ് പ്രസ് 1, അമേരിക്കൻ സ്നൈപ്പർ എന്നീ ചിത്രങ്ങൾ ഓരോ അവാർഡുകൾ വീതം നേടി. യുഎസിൽ 3.66 കോടി പ്രേക്ഷകരാണ് ഈ പുരസ്കാരച്ചടങ്ങ് വീക്ഷിച്ചത്. അക്കാദമി അവാർഡ് ചരിത്രത്തിലെ ഏറ്റവും കുറഞ്ഞ മൂന്നാമത്തെ പ്രേക്ഷകസംഖ്യയാണിത്.
പുരസ്കാരങ്ങൾ
പുരസ്കാരം ലഭിച്ചവ പട്ടികയിൽ ആദ്യമായും കട്ടികൂട്ടിയും നൽകിയിരിക്കുന്നു.
അവലംബം
വർഗ്ഗം:അക്കാദമി പുരസ്കാരം
പീർ അഞ്ജലി
പീർ അഞ്ജലി (അന്ന മരിയ പീർ അഞ്ജലി) (19 ജൂൺ1932 – 10 സെപ്തംബർ1971) ഇറ്റാലിയൻ ചലച്ചിത്രനടിയും ടെലിവിഷൻ അഭിനേത്രിയുമായിരുന്നു.1951-ലെ അഞ്ജലിയുടെ ആദ്യചലച്ചിത്രമായ തെരേസ എന്ന ചലച്ചിത്രത്തിലെ അഭിനയത്തിന് ഗോൾഡൻ ഗ്ലോബ് പുരസ്കാരം ലഭിക്കുകയുണ്ടായി. പ്രശസ്ത ചലച്ചിത്രനടിയായ അന്ന മഗ്നനിയുടെ പുത്രിയും ചലച്ചിത്രനടിയുമായ മരിസ പവന്റെ ഇരട്ടസഹോദരിയിലൊരാളുമാണ് പീർ അഞ്ജലി.
പുറത്തേയ്ക്കുള്ള കണ്ണികൾ
വർഗ്ഗം:1932-ൽ ജനിച്ചവർ വർഗ്ഗം:1971-ൽ മരിച്ചവർ വർഗ്ഗം:ഇറ്റാലിയൻ ചലച്ചിത്ര നടികൾ
കേരള സാരി
കേരള സാരിയെ സെറ്റ് സാരിയെന്നും പറയുന്നു. മുണ്ടും നേരിയതും പോലെ തോന്നുന്ന വസ്ത്രമാണ് കേരള സാരി. കേരള സാരിക്ക് ഒരു ഭാഗം മാത്രമാണ് ഉള്ളത്. എന്നാൽ മുണ്ടും നേര്യതും രണ്ടു ഭാഗമുള്ള വസ്ത്രമാണ്.
മുണ്ടും നേരിയതും
സാഹിത്യ നിർവ്വചനം അനുസരിച്ച് യഥാർത്ഥ മുണ്ടും നേരിയതും ആയി കണക്കാക്കില്ലെങ്കിലും മുണ്ടും നേരിയതിനോട് സാമ്യമുള്ള ഒരു വസ്ത്രമായാണ് ഇത് ധരിക്കുന്നത്. പരമ്പരാഗത മുണ്ടും നേരിയതും രണ്ട് കഷണങ്ങളുള്ള തുണിയാണ്, അതേസമയം കേരള സാരി രണ്ട് കഷണങ്ങളുള്ള മുണ്ടും നെയ്യത്തും ഉപയോഗിച്ച് നവി ഡ്രെപ്പിനോട് സാമ്യമുള്ള വിധത്തിലാണ് ധരിക്കുന്നത്. അല്ലാത്തപക്ഷം, കേരള സാരി മുണ്ടും നേരിയതുമായി സാമ്യമുള്ളതും പലപ്പോഴും മലയാളി സ്ത്രീകൾ ഒരു അർദ്ധ മുണ്ടും നേരിയതും ആയിട്ടാണ് ധരിക്കാറുള്ളത്.